Referenduma o pravosuđu BiH za sada neće biti | EurActiv Srbija\nReferenduma o pravosuđu BiH za sada neće biti\nObjavljeno : 13.05.2011.\t Tweet\nPredsednik Republike Srpske (RS) Milorad Dodik izjavio je 13. maja da referendum o Sudu i Tužilaštvu Bosne i Hercegovine za sada nije potreban i da se uverio da sa EU može da sarađuje na otklanjanju manjkavosti u pravosuđu Bosne i Hercegovine. Dodik je to kazao nakon sastanka sa šeficom evropske diplomatije Ketrin Ešton (Catherine Ashton), koja je od njega zatražila da povuče i pretnju referendumom jer angažovanje EU ne može biti "uslovno".\nNajavu referenduma visoki predstavnik u Bosni i Hercegovini Valentin Incko je ranije okarakterisao kao ozbiljno kršenje Dejtonskog sporazuma i pretnju za opstanak zemlje. On je 5. maja vlastima dao rok od nedelju dana da povuku odluku o referendumu.\n"Posle današnjeg sastanka verujem da imamo kredibilnog sagovornika, koji ne samo da je prihvatio našu zabrinutost u vezi sa važnim pitanjima funkcionisanja pravosuđa na nivou BiH, već je spreman da sav svoj kredibilitet uloži u taj proces. Ovom predlogu za dijalog želimo da damo ozbiljnu i definitivnu šansu. Time su stvorene realne pretpostavke da ova pitanja budu rešena, pa smatramo da referendum za sada i nije neophodan", kazao je Dodik nakon sastanka sa visokom predstavnicom EU za spoljnu politiku i bezbednost u Banjaluci. Dodik je najavio takođe da će ponovo biti sagledani zaključci Narodne skupštine RS o referendumu, u svetlu dogovora sa EU o strukturalnom dijalogu o pravosuđu i dodao da veruje da može da dobije podršku Skupštine RS.\nDodik je dodao da na osnovu sastanka sa Eštonovom RS i njene institucije "mogu biti sigurne da je EU na najvišem nivou spremna da se angažuje i otvori strukturalni dijalog u vezi funkcionisanja pravosuđa u BiH". Navodeći da je RS iskazala zabrinutost o radu državnog Suda i Tužilaštva zbog neprocesuiranja krupnih slučajeva ratnih zločina nad civilnim srpskim stanovništvom, retroaktivne primene zakona, dvostepenosti u sudu i odnosa različitih nivoa pravosudnih institucija, on je naveo da je EU "primetila" ove primedbe.\nSkupština Republike Srpske je 13. aprila 2011. na posebnom zasedanju, održanom na zahtev predsednika RS Milorada Dodika, donela odluku o raspisivanju referenduma o nekim odlukama visokog predstavnika, posebno o Sudu i Tužilaštvu BiH, a odluka je postala pravosnažna objavljivanjem u službenom glasniku. Vlasti RS zameraju pravosudnim telima BiH odnos prema pitanju ratnih zločina počinjenim nad Srbima i smatraju spornim mešanje tih pravosudnih institucija u enitetske nadležnosti sudova, retroaktivnu primenu krivičnog zakona, kao i pitanje apelacione nadležnosti suda u prvostepenom i drugostepenom postupku.\nVisoki predstavnik u BiH Valentin Incko izjavio je 5. maja da je vlastima Republike Srpske (RS) dat rok od sedam dana da ponište odluku o referendumu o Sudu i Tužilaštvu BiH. Rok je dat, prema pisanju sarajevske štampe, na zahtev Evropske unije.\nParlamentarni izbori u BiH su održani 3. oktobra 2010. godine, a stranke još nisu postigle dogovor o formiranju vlasti na nivou BiH što se posebno odražava na proces reformi koje su neophodne za integraciju zemlje u EU.\nKancelarija visokog predstavnika u BiH (OHR) je odgovorna za nadgledanje primene civilnih aspekata Dejtonskog sporazuma kojim je okončan rat u BiH 1995. godine. OHR ujedno radi na razvoju BiH kao države u tranziciji čiji je cilj integracija u EU. Visoki predstavnik je i specijalni predstavnik Evropske unije u BiH.\nU raspravi o Bosni i Hercegovini članice Saveta bezbednosti UN su 9. maja izrazile zabrinutost zbog pogoršanja situacije u toj zemlji i pozvale da se bez odlaganja formiraju vlasti na državnom nivou.\n"Ovo smatramo važnim korakom posle mnogo godina stalnog upozoravanja na ta pitanja. Razumemo da je ovo početak dijaloga o pravosuđu, gde će se razmatrati nedostaci u radu pravosudnih institucija na nivou BiH", kazao je Dodik.\nPrema njegovim rečima, u dijalogu sa EU trebalo bi da se traži uspostavljanje evropske prakse i standarda u pravosuđu, u skladu sa evropskom perspektivom zemlje.\nVisoka predstavnica za spoljnu politiku i bezbednost EU Ketrin Ešton poručila je da očekuje da se pretnja referendumom ukloni. "Predsedniče, vi i ja se slažemo da je najbolji put napred konstruktivan dijalog i ja se radujem i iščekujem taj dijalog ubuduće", kazala je Eštonova na konferenciji za novinare.\nOna je istakla uverenje da će taj dijalog "iznedriti rešenja za konkretne probleme i ponovo vratiti zemlju na evropski put". Navodeći da je evropska perspektiva BiH "sasvim opipljiva", ona je ocenila da se BiH u poslednje vreme "bori sa mnogim teškim pitanjima".\n"Put ka punopravnom članstvu jeste težak, ali mi smo spremni da pomognemo... U tom smislu, otvaranje strukturalnog dijaloga o funkcionisanju i radu pravosuđa, jeste mehanizam koji će EU aktivirati kao odgovor na ove dileme", istakla je Eštonova. Prema njenim rečima, radi se o institucionalizovanom mehanizmu kojim se rešavaju pravosudna pitanja u zemljama uključenim u proces proširenja.\nEštonova je još navela da "sva legitimna pitanja zaslužuju ozbiljnu analizu i adekvatan odgovor", najavljujući da će komesar EU za proširenje Štefan File predsedavati prvim sastankom o "strukturalnom dijalogu" koji će biti održan u Banjaluci. Ona je dodala da će na tom sastanku biti reči o funkcionisanju pravosudnih institucija na državnom, entitetskom i kantonalnom nivou i u Brčko distriktu, njihovom pravnom okviru i koordinaciji ingerencija. "Na kraju dijaloga, Evropska komisija će dati preporuke za rešavanje najurgentnijih nedostataka. S obzirom na značaj pravne države u procesu pristupanja EU, hitno ispunjavanje tehničkih preporuka u sektorima pravosuđa biće isključivi interes i prioritet u celokupnoj strategiji integrisanja BiH u EU", naglasila je Ketrin Ešton.\nSastanku u Banjaluci prisustvovali su i visoki zvaničnik EU Miroslav Lajčak, vršilac dužnosti šefa Evropske komisije u BiH Renco Davidi, predsedavajući Saveta ministara BiH Nikola Špirić, predsednik parlamenta RS Igor Radojičić, predsednik Boračke organizacije RS Pantelija Ćurguz i predsednik Saveza logoraša RS Branislav Dukić. Eštonova se pre dolaska u Banjaluku 12. maja uveče u Sarajevu sastala sa visokim predstavnikom u BiH Valentinom Inckom u prisustvu izvršnog direktora EU za zapadni Balkan, istočno susedstvo i Rusiju Miroslavom Lajčakom. Eštonova će se nakon sastanka u Banjaluci vratiti u Sarajevo na sastanke sa članovima Predsedništva BiH.


TIC – Tuzla International Company postala zastupnik turske firme AKE - Akta.ba\n06.05.2021. 13:02 / Izvor: Akta.ba\nTIC – Tuzla International Company potpisao je zastupništvo sa turskom firmom AKE, saopćeno je iz ove kompanije.\nRadi se o firmi koja se smatra jednom od vodećih firmi za proizvodnju liftova, pokretnih stepenica i sistema za osobe sa invaliditetom.\nFirma AKE se nalazi u Antaliji, broji preko 300 zaposlenih a kontinuirano raste od svog osnivanja 1995. godine i nastavlja pružati slobodu sigurnost i udobna putovanja svojim korisnicima noseći odgovornost da bude jedan od glavnih aktera svog sektora.\n"Zadovoljstvo nam je raditi sa ovakvom firmom koja se broji jednom od najboljih iz svog sektora. Mi, kao njihovi zastupnici ćemo se potruditi da njihove kvalitetne proizvode plasiramo kako u Bosnu i Hercegovinu tako i na Balkan. Bitno je napomenuti da firma AKE 90% svojih dijelova za liftove, pokretne stepenice i platforme za osobe sa invaliditetom proizvodi u svojoj fabrici", ističe direktor firme Zejd Bećić.\nPokrenuvši proizvodnju pokretnih stepenica i staza 2012. godine, AKE postaje prepoznatljiv kao marka turske proizvodnje liftova i sistema za ljude sa invaliditetom. Svoje proizvode izvozi u 40 zemalja širom svijeta, uglavnom u Evropu, kao i u Rusiju i zemlje Bliskog Istoka.\nAKE djeluje u tri pravca - liftovi, pokretne stepenice i sistemi za osobe s invaliditetom.\nDizajnira, proizvodi, instalira liftove za zgrade i sve građevinske objekte. Liftovi se dizajniraju da udobno, sigurno i efikasno odgovore na sve zahtjeve.Istovremeno, Također, AKE proizvodi kabine dizala s estetskim linijama u skladu sa potrebama i projektima. Ovaj proizvodni proces obuhvaća gotovo sve vrste unutrašnje arhitekture, slikarstva i industrijskog dizajna.\nPokretne stepenice AKE nude sigurnost, dizajn i produktivnost za javne i komercijalne građevine. Tu su i sistemi za osobe sa invaliditetom kojima AKE želi uljepšati i poboljšati standard života starijih, bolesnih, majki s djecom, nepokretnih osoba koje su vezane za kolica, kao i osobama sa poteškoćama u hodanju.\nViše o firmi: www.ake.com.tr\nTuzla International Company


Naši najbolji hokejaši su, posle jednonedeljnih priprema u ledenoj dvorani "Pionir", autobusom otputovali u grad na obali Dunava u istočnoj Rumuniji. Izabranici Nemanje Jankovića pokušaće u konkurenciji Australije, Belgije, Islanda, Španije i selekcije domaćina da se domognu medalje koja im je izmakla prethodne godine u španskoj Haki, ali i probati da izbore i više od toga i domognu se Prve divizije, prvi put od 2010. godine.\nOptimizam u redovima našeg tima temelji se na izuzetnoj sezoni koju je imao najveći deo našeg nacionalnog tima, odnosno hokejaši Beograda koji su ove sezone nastupali u regionalnoj MOL ligi i u njoj imali prilike da upoznaju praktično sve rivale najvećeg favorita za zlatnu medalju, Rumuniju. Srpski "oklopnici" pokazali su u mečevima sa Čikseredom, Dunareom i Koronom Brašov da mogu da se nose sa najboljim rumunskim hokejašima, dok bi još jedan značajan plus trebalo da bude činjenica da sada već sasvim dobro poznaju klizalište u Galacu, na kojem su ove sezone dva puta gostovali Dunarei.\nReprezentaciju Srbije na Svetskom prvenstvu predstavljaće 22 igrača, od kojih je 13 ove sezone nastupalo u MOL ligi za HK Beograd. "Orlovi" će imati podršku i tri igrača koja nastupaju u inostranstvu: Marka Sretovića (Vanersborgs, Švedska), Nikole Bibića (Stouni Krik Dženerals, Kanada) i Pavela Popravke (Altaj Barnaul, Rusija).\nSrbiju će na SP predstavljati: golmani Arsenije Ranković, Milan Luković; bekovi Marko Brkušanin, Aleksa Luković, Uglješa Novaković, Robert Sabadoš, Pavle Podunavac, Nikola Bibić, Dominik Crnogorac, Boris Gabrić; napadači Marko Milovanović, Pavel Popravka, Dimitrije Filipović, Srđan Ristić, Nemanja Vučurević, Mirko Đumić, Petar Novaković, Marko Sretović, Pavle Ogrizović, Luka Vukićević, Andrej Cvik i Uroš Bjelogrlić.\nSrpski hokejaši obećali su borbu za medalju, koju su osvajali dva puta u poslednje tri godine, na Svetskom prvenstvu u Beogradu 2014. i Rejkjaviku 2015. (oba puta bronze), a upravo na planetarnom šampionatu na Islandu naš nacionalni tim poslednji put se sastao sa Rumunijom (poraz 8:4), prvim favoritom za povratak u Diviziju I, u koju će se plasirati samo pobednik turnira, dok se u B grupu Divizije II seli najslabiji tim na šampionatu.\nSrbija takmičenje počinje u ponedeljak od 12 časova utakmicom protiv Australije, sutradan je na programu meč protiv Rumunije. Šestog aprila rival našim "oklopnicima" biće Belgija, sedmog Španija, a u nedelju 9. aprila Island.


Raspisan tender za izgradnju gondole "Kalemegdan – Ušće"\nGradonačelnik Beograda prof. dr Zoran Radojičić pozvao je sve zainteresovane firme da učestvuju na tenderu za izgradnju beogradske gondole „Kalemegdan–Ušće”. Otvoreni postupak javne nabavke traje do 30. novembra, a procijenjena vrijednost investicije je oko 1,8 milijardi dinara, bez PDV-a. Za realizaciju projekta, Grad Beograd će izdvojiti 600 miliona, a ostatak Ministarstvo trgovine, turizma i telekomunikacija, na čijem sajtu je i objavljen tender.\n"Nadamo se dobrim ponudama i potpisanom ugovoru sa izvođačem radova do kraja godine. Očekujemo da sa radovima krenemo početkom građevinske sezone 2019. godine. Ako vremenski uslovi budu povoljni, realno je da beogradska gondola bude gotova do kraja naredne godine" – izjavio je Radojičić.\n"U ovom slučaju, konkurencija je poželjna. Za svaku firmu je velika čast da učestvuje u realizaciji ovakvog projekta, jer graditi u Beogradu je privilegija. Gondola će pozitivno uticati na razvoj prestonice, od turizma do saobraćaja. Zbog toga se nadamo što većem broju ispravnih ponuda i zdravoj konkurenciji na tenedru" – zaključio je Radojičić.\nTender je objavljen na Portalu javnih nabavki, kao i na sajtu Ministarstva trgovine, turizma i telekomunikacija. Kako se navodi u Pozivu za podnošenje ponuda u otvorenom postupku javne nabavke – „Izgradnja gondole u Beogradu – kabinska žičara, Ušće–Kalemegdan”, izbor najpovoljnije ponude biće izvršen primenom kriterijuma „najniža ponuđena cijena”. Ugovor će biti dodeljen ponuđaču koji ponudi najnižu ukupnu cijenu bez PDV-a, pod uslovom da je ponuda prihvatljiva po Zakonu o javnim nabavkama i konkursne dokumentacije za predmetnu javnu nabavku.\nGondola će prevoziti 3.000 osoba na sat, u oba smjera, a vrijeme putovanja sa jedne strane rijeke na drugu iznosiće oko pet minuta. Prema stručnoj procjeni, uloženi novac u izgradnju gondola vratiće se za oko šest godina.


TRANSPARENTNOST SRBIJA: SRBIJA STAGNIRA U BORBI PROTIV KORUPCIJE\nSrbija stagnira u borbi protiv korupcije, posle brzog napretka od 2001. do 2003. godine, ocenio je predsednik Transparentnosti Srbija Vladimir Goati, navodeći da zbog preglomazne, partijske i nekompetentne javne uprave, borba protiv korupcije može da bude samo pojedinačna.\nGoati je na konferenciji za novinare "Finansiranje predizborne kampanje i borba protiv korupcije u Srbiji - godinu dana nakon izbora i prva godina rada Vlade", istakao paradoks da Srbija ima institucije za borbu protiv korupcije, poput Agencije za korupciju i Državne revizorske institucije, a da indeks percepcije korupcije stagnira.\n"Insistiranje vicepremijera na borbi protiv korupcije je bolje nego ništa da se ne čini. Međutim, iako vlada na njoj insistira, ona ne insistira na uspostavljanju pravosudnog sistema", poručio je Goati.\nVlada, prema njegovim rečima, nije učinila mnogo ni u reorganizaciji javne uprave.\nIzvršni direktor Transparentnost Srbija Nemanja Nenadić, predstavljajući rezultate istraživanja Krinis, kazao je da pouzdanost izveštavanja o finansiranju izborne kampanje 2012. godine u Srbiji ocenjena kao najslabila od osam oblasti, sa ocenom 3,6 na skali od 0 do 10.\nMeđu razlozima za nizak stepen poverenja, navodi se u izveštaju, mogu se navesti činjenica da je krajnji izvor finansiranja za gotovo polovinu novca, koji je potrošen u kampanji za parlamentarne izbore, i dalje nepoznat (22 odsto čine krediti, a 26 odsto dugovi), brojne pojedinačne donacije sa identičnim iznosima, kao i donacije pravnih lica koja su poslovala sa gubicima i neprijavljivanje troškova koji su uočeni monitoringom.\nU oblasti sankcionisanja, zakonske odredbe u Srbiji, kaže Nenadić, dobile su visoku ocenu 7,8, ali je praksa u sankcionisanju ocenjena sa 0,9.\n"To ne čudi kada se uzme u obzir činjenica da nijedna stranka nikada nije kažnjena zbog kršenja odredbi zakona koji regulišu finansiranje izborne kampanje", kazao je Nenadić.\nOn je rekao i da nije dobro što su izveštaji o finansiranju kampanje bili dostupni tek mesec i po nakon izbora i da neke informacije nisu uopšte bile dostupne.\nNenadić se osvrnuo i na pozitivne primere iz okruženja kada je reč o izveštaju o finansiranju izbornih kampanja, i naveo da se u Makedoniji i Hrvatskoj oni podnose još u toku kampanje.\n"Tako da građani i pre izbora mogu da znaju ko finansira stranku", rekao je Nenadić.\nIstraživanje Krinis obuhvata 75 indikatora koji obuhvataju propise i njihovo sprovođenje u praksi. Cilj je da se utvrdi koliko je sistem finansiranja kampanje imun na korupciju.\nIstraživanje obuhvata ocenu kvaliteta propisa, finanijskih izveštaja učesnika na izborima i kontrolnih organa, a zasnovano je na stručnim analizama, intervjuima sa predstavnicima svih relevantnih institucija i grupa. Istraživanje su sproveli ogranci Transparensija u Hrvatskoj, Makedoniji, Albaniji, Srbiji i na teritoriji Kosova.


NOLE NE MOŽE U AMERIKU: US Open neće tražiti medicinsko izuzeće za Srbina! | Serbiantimes.info\nOd nedavno treći reket sveta, Novak Đoković navodno će biti isključen sa ovogodišnjeg US opena, zbog njegove čelične odlučnosti da sledi svoje ideale i ne podvrgne se kovid vakcinaciji. Najbolji srpski teniser neće moći da igra na ovogodišnjem grend slemu u SAD, preneo je “Njujork Tajms”.\nĐoković se prema trenutnom zakonu vodi kao nevakcinisani stranac i sa takvim statusom ne može da kroči na tlo SAD.\nTo bi moglo da se zaobiđe medicinskim izuzećem, što je opcija koju je srpski as pokušao i u Australiji, ali Teniski savez SAD (USTA) nema nameru da od vlasti traži poseban tretman za Đokovića.\nĐoković je već propustio masterse u Indijan Velsu i Majamiju ove sezone, jer nije mogao da pristupi teritoriji SAD.\nSrpski teniser je prethodni put na Otvorenom prvenstvu Amerike prošle godine osvojio 1,200 bodova, pošto je poražen u finalu od Danila Medvedeva.\nTurnir u Njujorku na programu je od 29. avgusta do 11. septembra.\nPodsetimo, dvadesetostruki grend slem šampion izbačen je iz Australije dan pre početka turnira u Melburn parku u januaru ove godine, nakon što je ministar za imigracije Aleks Hok iskoristio svoja diskreciona ovlašćenja da ukine vizu srpskom asu.\nUkoliko u naredna dva meseca ne dođe do opuštanja mera koje su na snazi, izgleda da će Đoković propustiti učešće na još jednom grend slemu na tvrdoj podlozi. Američke vlasti su u petak objavile da međunarodnim putnicima više neće biti potreban negativan test na korona virus za ulazak u zemlju. Međutim, zahtev za status pune vakcinacije i dalje postoji, bez naznaka koliko dugo će to pravilo važiti.\nĐoković je u međuvremenu otkrio u februaru – u svom prvom intervjuu od farse u Australiji – da će odbiti da igra na budućim grend slem turnirima ukoliko imperativ za učešće bude bila imunizacija.\nOvaj 35-godišnjak se sada suočava sa veoma realnom perspektivom, da propusti i prvi od četiri velika turnira naredne takmičarske godine, jer Australija će takođe verovatno zadržati striktne mere koje su bile na snazi i prošle godine.\nPodsetimo, prema rečima organizatora, US open neće slediti primer Vimbldona i dozvoliće ruskim i beloruskim teniserima da nastupe u Njujorku, pod uslovom da igraju pod neutralnom zastavom.\nTako je Vimbldon ostao jedini turnir koji je zbog rata u Ukrajini sankcionisao tenisere iz Rusije i Belorusije, ali US open nastavlja da, poput ATP, VTA, ITF, osuđuje “rusku invaziju na Ukrajinu”\nTurnir u Njujorku je na programu od 29. avgusta do 11. septembra, a titulu u muškoj konkurenciji braniće Danil Medvedev, dok je aktuelna šampionka u ženskom singlu Ema Radukanu.\nĐoković je tri puta osvajao US open, a poslednji je bio 2018.\nFoto: Printscreen Twitter @usopen\nRelated Topics:SrbijaSADAmerikatenisUS Open


Njujork tajms: Masovni protesti u Srbiji ključni trenutak za Vučića | Besermenji Igor\nNjujork tajms: Masovni protesti u Srbiji ključni trenutak za Vučića\n“Sve masovniji protesti koji se su se proširili i na gradove izvan Beograda postaju ključni momenat za vladu predsednika Srbije Aleksandra Vučića, čiji protivnici tvrde da sledi model “lake diktature”, piše Njujork tajms, a prenosi agencija Beta.\nFoto: 1 od 5 miliona/Tviter\nList navodi i da se Srbija nalazi izmedju tradicionalne odanosti Rusiji i želje da se pridruži Evropskoj uniji.\nList piše i da je zabrinutost za situaciju u Srbiji izneo jedan od lidera opozicionog Saveza za Srbiju Nebojša Zelenović, koji je i gradonačelnik Šapca, grada koji nije pod kontrolom vladajuće partije predsednika Vučića. List podseća da je Zelenović početkom novembra govorio na sednici Kongresa regionalnih i lokalnih vlasti Saveta Evrope o stanju demokratije u Srbiji.\n“Ispod evropske spoljašnosti, Vučić je diktator“, izjavio je Zelenović u jednom intervjuu.\nGradjanski protesti u Srbiji podstaknuti su širokim spektrom pritužbi, posebno medhu mladim ljudima koji zahtevaju manju kontrolu medija, slobodne izbore bez zastrašivanja, bolje ekonomske prilike i manje korupcije, piše Njujork tajms.\nInače, masovni građanski protesti “1 od 5 miliona” i “Stop krvavim košuljama” i večeras se održavaju širom Srbije, te se tako protestuje u Nišu, Novom Sadu, Čačku, Užicu, Vranju i u još nekoliko gradova.


Edukacija - Dejan Popović | Profit\nPočetna > Izdanja > Broj 096 > Edukacija - Dejan Popović\nProlećno zasedanje Međunarodnog monetarnog fonda i Svetske banke – aktivnosti delegacije Srbije\nProlećno trodnevno zasedanje Međunarodnog monetarnog fonda (MMF) i Svetske banke održano je u Vašingtonu od 21. do 23. aprila ove godine, u senci geopolitičkih tenzija, neizvesnosti u pogledu budućnosti Evropske unije i rastuće nepredvidivosti novog američkog predsednika, navodi britanski list Gardijan (The Guardian).\nPet tema dominiralo je prolećnim zasedanjem, a to su protekcionizam i trgovina, niska produktivnost, politička neizvesnost, migracije i rastuće kamatne stope u SAD.\nUlazak Donalda Trampa u Belu kuću probudio je strah međunarodnih institucija kao što je MMF od novog talasa protekcionizma. Zabrinut da bi Tramp i drugi populistički političari širom sveta mogli dodatno da ugroze usporavanje međunarodne trgovine, MMF je iskoristio zasedanje kako bi izdao novo upozorenje u vezi sa posledicama protekcionizma.\nPitanje slabog rasta produktivnosti takođe se našlo pred zvaničnicima MMF-a i Svetske banke, jer je to nešto što ima ozbiljne posledice po rast i životni standard. Među ključnim temama zasedanja bili su i neizvestan ishod izbora u Francuskoj i Nemačkoj, povećanje razmera međunarodnih migracija, kao i relativno jak dolar i podizanje troškova zaduživanja u SAD.\nZasedanje dve globalne institucije okupilo je nekoliko hiljada delegata, poput ministara finansija, guvernera centralnih banaka i poslovnih lidera. U Vašingtonu je učestvovala i delegacija Srbije, koju su predvodili ministar finansija Srbije Dušan Vujović i guverner NBS Jorgovanka Tabaković.\nMMF je, uoči ovogodišnjeg zasedanja, kako je prenela agencija Tanjug, poboljšao prognozu rasta globalne svetske ekonomije na 3,5 odsto za ovu godinu sa prethodno prognoziranih 3,4 odsto.\nProjekcija rasta bruto domaćeg proizvoda svetske ekonomije za 2018. godinu zadržana je na stabilnih 3,6 odsto, navodi se u najnovijem izveštaju MMF-a pod nazivom „Perspektive svetske ekonomije”(World Economic Outlook). Projektovano poboljšanje rasta u 2017. i 2018. godini očekuje se u najvećem delu sveta, iako u mnogim razvijenijim ekonomijama rast ostaje prigušen, a zemlje izvoznici sirovina i dalje imaju poteškoća, navodi se u dokumentu.\nDodaje se da je povećanje procene rasta za 2017. godinu skromno, a dugoročne potencijalne stope privrednog rasta ostaju prigušene širom sveta u odnosu na protekle decenije, naročito u razvijenim ekonomijama. Iako, međutim, postoji šansa da rast premaši očekivanja na kraći rok, značajni rizici nastavljaju da pomračuju srednjoročne perspektive, i zapravo su se intenzivirali od poslednjih projekcija MMF-a, ocenjuje se u izveštaju.\nZaokret ka protekcionizmu koji dovodi do trgovinskog rata je, kako navodi MMF, samo jedna od pretnji, a opasnost predstavlja i sporiji tempo rasta prosečnih primanja.\nMMF je potvrdio prognozu rasta BDP-a Srbije za ovu godinu od 3,0 odsto, dok su za sledeću godinu kretanja BDP-a procenjena još povoljnije, jer je predviđen rast od 3,5 odsto.\nTa institucija je tokom tradicionalnog prolećnog zasedanja MMF-a i Svetske banke objavila najnovije ekonomske prognoze za ceo svet.U poslednjem dokumentu ove vrste koji je MMF objavio u oktobru 2016. godine, predviđalo se da će BDP u Srbiji u 2017. da raste po stopi od 2,8 odsto. Zatim je u martu, nakon tehničke posete misije MMF-a Beogradu, ta institucija podigla prognozu rasta na 3 odsto.\nTada je šef misije MMF-a za Srbiju Džejms Ruf saopštio da je ekonomski program Srbije dao dobre rezultate, i podsetio da je rast BDP-a u 2016. godini dostigao 2,8 odsto, uz povećanje investicija, izvoza i zaposlenosti. Istakao je i da su fiskalni pokazatelji bolji od ciljanih, da je deficit smanjen na 1,4 odsto BDP-a, što je najniži nivo od 2005. godine, da je javni dug pao na 74 odsto BDP-a u 2016. godini, a da nezaposlenost ima trend pada, kao i nenaplativi zajmovi u bankarskom sektoru.\nPozitivne ocene koje je Srbija dobila vidljivim unapređenjem ekonomske slike veoma su ohrabrujuće, izjavio je šef misije MMF-a Džejms Ruf na sastanku sa ministrom finansija Srbije u Vašingtonu. Glavna tema ovog sastanka, održanog u okviru prolećnog zasedanja ove finansijske institucije i Svetske banke, bila je analiza dosadašnjeg sprovođenja strukturnih reformi i ključnih parametara sedme revizije aranžmana iz predostrožnosti, koja predstoji krajem juna i početkom jula ove godine, saopšteno je iz Ministarstva finansija.\nMinistar se zahvalio MMF-u na čestitkama za rezultate postignute do ovog trenutka i dodao da je Srbija, u pogledu sprovođenja strukturnih reformi, došla do tačke sa koje nema povratka. On je rekao da je fokus usmeren ka očuvanju postignutih rezultata uz balansiranu političku neutralnost.\n„Srbija nema alternativu na putu ka EU osim da nastavi reforme koje je započela. Namera nam je da stvorimo ekonomiju koja će biti konkurentna drugim ekonomijama Evrope uz pronalaženje najboljih načina da savladamo izazove tranzicionog perioda u kojem se Srbija nalazi“, istakao je ministar i dodao da je saradnja Vlade Srbije i predstavnika misije MMF-a uspešna na svim poljima.\nNavodeći da su veoma ohrabrujuće pozitivne ocene koje je Srbija dobila povodom unapređenja ekonomske situacije, Džejms Ruf je posebno naglasio da primetno jačanje investicija u privatnom sektoru to najbolje potvrđuje. On je rekao da su primetno podizanje očekivanih stopa rasta u prošloj godini, ali i suficit u budžetu u prvom tromesečju ove godine, jasni pokazatelji da je Srbija dobro definisala program reformi i da uspešno nastavlja sa sprovođenjem započete strukturne reforme.\n„Postalo je jasno da se mere koje su dogovorene programom uspešno sprovode i zbog toga će ova međunarodna finansijska institucija nastaviti da pruža savetodavnu i tehničku podršku Vladi Srbije“, naglasio je šef misije. On je izjavio da ima pozitivna očekivanja u pogledu predstojeće, sedme revizije kreditnog aranžmana.\nMinistar se na marginama skupa sastao i sa predstavnicima Međunarodne finansijske korporacije (IFC) koju je predvodio potpredsednik Dimitris Tsitsiragos. Teme sastanka bile su unapređenje finansijske i savetodavne podrške koju Srbija dobija od IFC-a sa posebnim akcentom na pojednostavljivanje uvozno-izvoznih procedura, rešavanje problema nenaplativih dugova, smanjenje troškova, privlačenje investicija i podizanje konkurentnosti u oblasti poljoprivrede.\nNa sastanku je rečeno i da će IFC nastaviti da, kroz obuke i radionice, pomaže bankarima u pripremi novih usluga i unapređenju poslovanja. Ministar finansija istakao je da podrška koju Srbija dobija od IFC-a doprinosi rastu kredita za mala i srednja preduzeća, otvaranju novih radnih mesta i poboljšanju kvaliteta upravljanja u privatnom sektoru, dodajući da će prioriteti u narednom periodu biti da se pronađu novi načini kako bi ova međunarodna korporacija što efikasnije podržala privatni sektor.\nMinistar finansija razgovarao je i sa predstavnicima Evropske banke za obnovu i razvoj (EBRD) i Svetske banke o primeni postojećeg programa saradnje između tih finansijskih institucija i Srbije, koji uključuje podršku restrukturiranju finansijskog sektora i javnih preduzeća, i razvoj poslovnog okruženja.\nPotpredsednik EBRD-a Alan Pilou je na sastanku održanom u okviru prolećnog zasedanja MMF-a i Svetske banke izrazio zadovoljstvo zbog susreta sa srpskom delegacijom, rekavši da Srbija ostavlja utisak stabilne i sigurne zemlje na Balkanu, saopšteno je iz Ministarstva finansija.\nPilou je dodao da se u političkom šumu koji postoji među nekim zemljama Zapadnog Balkana Srbija vidno izdvojila kao ostrvo stabilnosti i dobrog oslonca za ceo region. EBRD je pozitivno ocenila stabilan rast i posvećenost reformama u Srbiji, iskazavši spremnost da poveća ulaganja u našu zemlju, kako kroz savetodavnu i finansijsku podršku, tako i kroz aktivno uključivanje u rešavanje pitanja problematičnih kredita, a na osnovu Strategije koju je donela Vlada Srbije.\nRegionalna direktorka Svetske banke za Jugoistočnu Evropu Elen Goldstin ocenila je da Srbija ostvaruje posebno dobre rezultate u domenu makro monetarne stabilizacije i fiskalne konsolidacije, ali i da preokret trenda rasta BDP-a sa negativnog na pozitivan neosporno ukazuje na uspeh u sprovođenju programa.\nPotpredsednik Svetske banke za Evropu i Centralnu Aziju Siril Miler istakao je da Srbija šalje pozitivnu poruku svetu i naglasio da je optimističan u pogledu pravca kojim se ide. Dodao je da Srbija sada ima uvid u realne mogućnosti razvoja, te da joj to pomaže da precizno definiše prioritete u nastavku fiskalnog prilagođavanja, jačanju kapaciteta i efikasnosti.\n„Iako još uvek predstoji dosta rada, put kojim Srbija ide isti je kao i onaj kojim idu sve uspešne ekonomije“, izjavio je Miler i dodao da je „cilj oličen u stvaranju plodnog tla za investitore, stalni progres i napredak dostižan“.\nOn je naglasio da upornost u sprovođenju mera ne sme da izostane, jer će rezultat teških mera biti zrelo tržište i bolji rejting, a da će Svetska banka nastaviti da sarađuje i pruža podršku Vladi Srbije tokom izazova koji još predstoje. Ministar finansija je povodom narednih koraka u poslednjoj godini programa rekao da je Srbija usresređena na sprovođenje započetih reformi i da je stabilna situacija u finansijama osnova za kreativan odgovor na moguće izazove do i nakon formiranja nove Vlade Srbije.\nSrpski ministar istakao je da će Srbija nastaviti putem dinamičnog privrednog rasta i stabilne makroekonomske situacije, naglašavajući značaj podrške koju u ovom domenu, kroz strukturne i druge zajmove, pružaju EBRD i Svetska banka.\nKako je prenela agencija Beta, zamenik izvršnog direktora MMF-a Tao Zang pohvalio je u Vašingtonu vredan rad Vlade Srbije u naporima da ojača domaću privredu i sprovede teške reforme, saopštilo je Ministarstvo finansija Srbije.\nOn je na sastanku sa guvernerom NBS i ministrom finansija Srbije kazao da je namera ove finansijske institucije da nastavi sa pružanjem intenzivne podrške Vladi Srbije. „MMF će nastaviti da podržava Srbiju u budućim koracima u reformama koji vode ka povećanom poverenju investitora i srednjoročnom potencijalnom rastu koji podržava Program“, istakao je Zang. On je dodao da je saradnja Vlade Srbije i MMF-a uspešna na svim poljima, a da isto očekuje i u periodu koji dolazi, navodi se u saopštenju.\nTema ovog sastanka, održanog u okviru prolećnog zasedanja MMF-a i Svetske banke, bila je analiza postignutih rezultata u sprovođenju mera koje su dogovorene aranžmanom iz predostrožnosti koji je Srbija potpisala sa MMF-om.\nGuverner NBS istakla je da Srbija može da posluži kao dobar primer zemlje u kojoj je zabeleženo smanjenje i unutrašnje i spoljne neravnoteže uz ubrzanje rasta na 2,8 odsto u 2016. godini, dok se ove i narednih godina očekuje njegovo dalje ubrzanje. „U prethodne tri godine inflacija se kretala na nivou od oko 2 odsto, a inflaciona očekivanja su tokom tog perioda dobro usidrena“, rekla je guverner NBS.\nOna je izjavila i da je „deficit tekućeg računa dodatno snižen u 2016. na 4,0 odsto BDP-a zahvaljujući snažnom izvozu roba i usluga iz Srbije i bio je u potpunosti pokriven prilivom po osnovu stranih direktnih investicija koje su dostigle 5,5 odsto BDP-a“, po čemu se Srbija izdvojila u regionu. Guverner NBS je dodala da je od velike važnosti vraćanje poverenja u lokalnu valutu i da je „dinarska štednja tri puta veća u odnosu na 2012. godinu“.\nOna je podsetila da je agencija Moody’s priznala rezultate koje je Srbija ostvarila upravo na planu smanjenja neravnoteža i jačanja ekonomije, zbog čega su u martu ove godine povećali rejting.\nMinistar finansija iskazao je na kraju prolećnog zasedanja uverenje da će i u ovoj, poslednjoj godini aranžmana iz predostrožnosti sa MMF-om Vlada nastaviti sa realizacijom zadataka i osnaživanjem domaćih finansija. On je naglasio potrebu uvažavanja realnih okolnosti u planiranju i sprovođenju strukturnih reformi, istakavši da je važno da reforme budu sprovedene u celini i na najbolji način u odnosu na efekte koje imaju na privredni rast, zaposlenost i budžet.\n„Ponosan sam na rezultate u smanjenju deficita opšte države koje smo ostvarili u prošloj godini, a u ovoj godini nastavljamo podjednako uspešno da prebacujemo ciljeve postavljene u budžetu“, istakao je ministar. Dodao je i da su ostvareni suficit u prvom kvartalu i očekivane uštede od skoro pola milijarde evra u prva četiri meseca „jasan pokazatelj investitorima da ulažu u srpsku privredu“.\nMinistar finansija rekao je da je Srbija dobila izuzetne pohvale od MMF-a i Svetske banke za rezultate ostvarene u makro-fiskalnoj i makro-monetarnoj grani i u svim drugim oblastima, kao i da Srbiji nije neophodan novi aranžman sa MMF-om, ali da nije ni na odmet.\n„Ocene napretka reformi u Srbiji su toliko pohvalne da mi je prosto neprijatno da ih citiram. MMF je to potvrdio nedavnim studijama da je privredni rast sada stabilizovan na tri odsto sa mogućnošću da bude još veći, kao i da se naredne godine očekuje da bude tri i po odsto, što je jako dobar znak“, rekao je srpski ministar za RTS iz Vašingtona.\nPrema njegovim rečima, učesnici tog skupa su potvrdili povišen rejting Srbije i svi očekuju da će trend smanjivanja učešća duga u BDP-u da se nastavi, i to na sigurnim osnovama. To je, kako je naveo, pravi način pokazivanja svim investitorima da je ovo pravi trenutak da se investira u Srbiju i da je Srbija prešla tu prelomnu tačku sprovođenju reformi.\nOn je istakao da nama sa stanovišta makro-monetarne i makro-fiskalne politike sa stanovišta novca i sredstava novi formalni program sa MMF-om nije neophodan, ali da bi „u kontekstu reformi, bilo dobro da imamo program koji nas sve stavlja u situaciju da dobro planiramo i da te planove ostvarujemo“.\nŠto se tiče problema pojedinih velikih preduzeća u Srbiji, ministar je rekao da je teško u roku od preko 20 meseci tačno planirati dinamiku razrešenja situacije, jer to ne zavisi samo od njih ili od države. „To zavisi i od interesa investitora, od naših administrativnih pravnih procedura i svega ostalog. Ja sam zbog toga zamolio da pokušamo da budemo realni da ne bismo morali da revidiramo rokove. Ponekad je bolje rokove definisati funkcionalno, nego se vezati za konkretne datume, i to ćemo nastaviti da radimo i u budućnosti“, rekao je ministar.\nOn je napomenuo da predstavnici MMF-a podržavaju fleksibilnost definisanja rokova. Što se tiče narednih aranžmana sa MMF-om, ministar je rekao da će to biti definisano u narednim mesecima, kada se vidi kakav nam oblik saradnje treba. „Jedno je sigurno: MMF Srbiji daje sredstva za podršku platnom bilansu. Ta sredstva, na sreću, nisu potrebna“, napomenuo je ministar.\nOn je ukazao na to da su reforme u toku dosta teške i da to ponekad izgleda „kao problem Ikara – ne sme da se leti ni preblizu suncu, ni preblizu talasima“.„Mi pregovaramo da imamo takvu pozitivnu tenziju u definisanju programa da se obavežemo i sami sebi i međunarodnoj zajednici da ćemo ostvariti te programe – da ne budemo preambiciozni, ali ni previše opušteni jer vreme prolazi“, rekao je ministar. Prema njegovim rečima, još uvek su ogromna sredstva blokirana u preduzećima koja nisu restrukturirana i samim tim su uskraćena za razvoj privrede i otvaranje novih radnih mesta, prenela je agencija Tanjug.\nNa kraju, može se reći da Vlada Srbije sprovodi ekonomski program striktno po dogovoru i diktatu MMF-a, pa zato i dobija pohvale od njega i drugih međunarodnih finansijskih institucija. Očigledno je da po kriterijumima MMF-a Srbija ima još dosta toga da uradi u daljem sprovođenju teških strukturnih, fiskalnih i ukupnih ekonomskih reformi.


I ove godine planirano je 1.000 KM po stambenoj jedinici, bez PDV-a\nPoboljšanje kvaliteta zraka u Kantonu Sarajevo te stimulisanje građana da koriste prirodni gas kao okolinski najprihvatljiviji energent, glavni je cilj projekta izgradnje novih priključaka stambenih objekata na distributivnu gasnu mrežu, a koji će biti nastavljen i u 2021. godini. U budžetu Kantona Sarajevo za ovu namjenu je planirano 200.000 KM, saopćilo je preduzeće Sarajevogas.\nProjekat finansira Ministarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo, a realizira Kantonalno javno preduzeće Sarajevogas, vodeći se strateškim opredjeljenjem preduzeća i nastojanjima da se Kanton Sarajevo uvrsti među okolinski proaktivne sredine te smanji koncentracija zagađujućih materija u zraku.\nI ove godine planirano je 1.000 KM po stambenoj jedinici, bez PDV-a. Troškovi koji su na teret Ministarstva uključuju materijal i radove potrebne za izgradnju priključka te nabavku i ugradnju regulaciono-mjernog seta. Iznos troškova koji prelazi 1.000 KM korisnik subvencije uplaćuje iz vlastitih sredstava.\nJavni poziv za izbor korisnika subvencije troškova izgradnje novih priključaka stambenih objekata na distributivnu gasnu mrežu otvoren je do 18.07.2021.godine. Sadržaj javnog poziva dostupan je na web-stranici Sarajevogasa, kao i Ministarstva komunalne privrede, infrastrukture, prostornog uređenja, građenja i zaštite okoliša Kantona Sarajevo.\nNa javni poziv mogu se prijaviti svi građani Kantona Sarajevo, a prednost prilikom bodovanja imat će domaćinstva čiji je nosilac korisnik subvencije troškova grijanja na čvrsta goriva, samohrani roditelji, osobe sa invaliditetom, domaćinstva čiji je član dijete sa posebnim potrebama, kao i domaćinstva čiji je nosilac nezaposlena osoba ili penzioner.\nRealizacija ovog projekta počela je 2018.godine, a do danas pravo na subvenciju ostvarilo je 1.089 korisnika. Ovo je jedna od preventivnih mjera utvrđenih Kantonalnim planom zaštite okoliša, čiji je cilj povećanje broja korisnika prirodnog gasa kao ekološki najprihvatljivijeg energenta u Kantonu Sarajevo.\nIz preduzeća Sarajevogas pozivaju građane Kantona Sarajevo koji imaju mogućnost priključenja na distributivnu gasnu mrežu da se prijave na javni poziv i iskoriste pravo na subvencioniranje troškova izgradnje novih priključaka, a sve s ciljem poboljšanja kvaliteta zraka u Kantonu Sarajevo, naročito u zimskim mjesecima.\nU petak prekid dotoka gasa zbog sanacije oštećenja dijela gasovoda


Helikopter hitne pomoći sleteo u centar Londona | Avio Press\nHelikopter hitne pomoći sleteo u centar Londona\nHelikopterska služba londonske hitne pomoći juče je bila primorana da interveniše nakon što je jednog osamdesetjednogodišnjaka udario motor u centru grada. Naime, incident se dogodio oko podneva na trgu Trafalgar a zbog veoma velikih gužvi u tom delu dana i nemogućnosti da se povređeni čovek preveze do bolnice u pomoć je pozvana helikopterska služba.\nTim hitne pomoći sa svojim helikopterom MD 902 Explorer brzo je stigao na mesto saobraćajne nesreće i prevezao povređenog u Urgentni centar. Uprkos brzoj reakciji helikopterskog i drugih timova, čovek je ipak podlegao povredama i preminuo nedugo nakon zbrinjavanja. Motociklista koji je udario čoveka je uhapšen i utvrđeno je da je upravljao motorom pod dejstvom droge.\nSletanje helikoptera hitne pomoći na trgu Trafalgar poslednji put je zabeleženo pre šest godina i od tada nije bilo sličnih intervencija u samom gradskom jezgru. Londonsku helikoptersku medicinsku službu (London’s Air Ambulance Charity) finansiraju dobrotvorne organizacije a ista ima oko 5 dnevnih intervencija.\nEvropa Helikopter London\nAeroflot objavio rezultate za mart


U Srbiji 40.000 funkcionera\nIzvor: Radio 021, 06.Avg.2014, 15:14\nSvaki 185. građanin Srbije je funkcioner. Od 2011. kada je počeo da se vodi registar, ima za 20.000 više funkcionera i njihov broj je dostigao 40.000, što je grad veličine Jagodine.\nBroj funkcionera u Srbiji se povećava i u tome smo među liderima u regionu, imamo duplo više funkcionera po glavi stanovnika nego Crnogorci. "Intencija zakonodavca je bila da obuhvati sve osobe koje na neki način odlučuju i staraju se o javnoj svojini, pa je u tom smislu bila namera da ih sve objedini >> Pročitaj celu vest na sajtu Radio 021 << i podvede ih pod pojam funkcionera kako bi imali određena prava, ali i određene obaveze", objašnjava zamenik direktora Agencije za borbu protiv korupcije Vladan Joksimović.\nA obaveze su prijavljivanje imovine, prihoda, poklona, kao i odobrenje Agencije za obavljanje više javnih funkcija. Onih koji to moraju da čine u Srbiji je blizu 40.000, od kojih su gotovo dve trećine aktivni. Ostatak čine bivši, koje Agencija i dalje posmatra kao funkcionere jer i dve godine po prestanku funkcije moraju da traže saglasnost za obavljanje drugog posla.\nĐorđe Vuković iz "Cesida" kaže da od slučaja do slučaja, od sektora do sektora, od firme do firme, možemo da govorimo da li je nekih pozicija previše ili premalo. "Možemo da govorimo o tome da je broj poslanika u parlamentu možda veliki, ali bismo mogli da govorimo i o tome da je u nekim institucijama, pokrajinskim ili gradskim, broj odbornika premali", kaže Vuković.\nŽeljko Ožegović, državni sekretar u Ministarstvu državne uprave i lokalne samouprave, rekao je da je potrebno razdvojiti status funkcionera od službenika zaposlenog u lokalnoj samoupravi. "Ono što smo kroz ovaj zakon i nacrt zakona o zaposlenima u lokalnoj samoupravi uradili – to je da smo već tu uradili nešto na smanjenju broja funkcionera, menjanjem statusa, položaja pomoćnika gradonačelnika", kaže Ožegović.\nI nadležni i stručnjaci jedinstveni su u jednom: od broja državnih funkcionera važnije je da li institucije na čijem su čelu služe građanima, kao i da li su u funkcionersku fotelju seli zbog stručnosti ili ipak zbog partijske pripadnosti.\nPress: DA LI JE MOGUĆE: Srbija ima 40.000 funkcionera!\nJa, direktor: u Srbiji 40.000 funkcionera\nIzvor: Economy.rs, 07.Avg.2014, 01:28


sveštenik - Ozonpress :: internet portal\nRijaliti Srbija: Sveštenik osveštao novu seriju i njen rejting\nPoslednje pripreme za seriju „Preživeti Beograd“, koja će se emitovati na Pinku, danas su obavljene na Ripnju, a na set je pozvan i jedan sveštenik, koji je na licu mesta izvršio čin osveštanja. Osveštali rejting serije Radoša Bajića. Nije Njuz....\nIma i takvih sveštenika: Protu Milorada u penziju ispratilo 6 sela\nViše od 300 meštana iz okoline Čačka glamurozno se oprostilo od protojereja Milorada Cicovića (65). Svako od parohijana dao koliko je mogao novca za proslavu sa muzikom, tortom i poklonom Naime, meštani šest čačanskih sela – Međuvršja, Pakovraća, Riđaga, Parmenca, Beljine i...\nNagodio se i veroučitelj diler, uskoro na slobodi\nBIVŠI veroučitelj iz Požege Zoran Marinković (43), koga je nedavno policija uhapsila sa tovarom od 27 kilograma „skanka“, pristao je na nagodbu sa Višim javnim tužilaštvom u Čačku. Po toj odluci će mu biti izrečena kazna nošenja nanogvice u kućnom zatvoru u trajanju...\nŠtampa o svešteniku koji je dilovao drogu\nDnevna štampa detaljno piše o svešteniku i veroučitelju koji su pre dva dana uhapšeni u Mrčajevcima sa 27 kilograma skanka. Milan Jordović (41) i bivši veroučitelj Zoran Marinković (43) uhapšeni su preksinoć u Mrčajevcima kod Čačka pošto je u automobilu kojim su putovali policija...\nČačanska crkva u mnogo lošijem stanju nego što se mislilo\nKrajem prošle godine počela je četvrta velika obnova hrama Svetog Vaznesenja u Čačku zahvaljujući pre svega sredstvima Vlade Srbije i velikog broja donatora. Iako je bilo predviđeno da radovi traju 60 radnih dana, oni će po svemu sudeći trajati do početka oktobra, jer je...


01 jun 2012\tOgledalo\nHumanitarna izložba kućnih ljubimaca: „Pruži šapu, budi drug“\nHumanitarna izložba kućnih ljubimaca „Pruži šapu, budi drug“, koju je na šetalištu kraj Tise u nedelju organizovalo Bečejsko udruženje mladih, imala je za cilj da se skrene pažnja na neophodnu brigu o životinjama i da se sakupi humanitarna pomoć za negu napuštenih pasa u bečejskom prihvatilištu, ali i da se ukaže na mogućnost za njihovo udomljavanje.\n14 septembar 2012\tInfo\n„Ideja 7 – 2012“ od 21. do 23. septembra: Pronalazači i inovatori\nSedma Međunarodna izložba pronalazača i inovatora Bečej „Ideja 7 – 2012“ Óbecse biće održana od 21. do 23. septembra u Galeriji „Krug“ Gradskog pozorišta.\n14 septembar 2012\tKaleidoskop\nU Galeriji „Krug“: Tri ljubavi digitalno\nNova sezona u Galeriji „Krug“ Gradskog pozorišta Bečej počela je 5. septembra otvaranjem izložbe „Reportreti“, kolaža digitalnih printova i crteža Milorada Krstića, multimedijalnog umetnika iz Budimpešte.\nGabrijela Sel, istoričarka umetnosti u Galeriji, izrazila je žaljenje što se na postavci može videti izuzetno mali deo toga što Milorad Krstić radi.\nMeđunarodna izložba „Ideja 7 – 2012“: Inovacije su ključ razvoja\nSedma Međunarodna iz-ložba pronalazača i inovatora Bečej „Ideja 7– 2012“ Óbecse okupila je proteklog vikenda u Galeriji „Krug“ Gradskog pozorišta tridesetak izlagača iz Hrvatske, Mađarske i Srbije. Svečano otvaranje izložbe priređeno je 21. septembra kojem su pored brojnih posetilaca prisustvovali i predsednik udruženja stvaralaca „Ideja klub 13“ iz Mađarske Zoltan Nađ, predsednik „Tesla festa“ Anđelko Glavašević, predsednik Udruženja pronalazača iz Bačke Palanke Đorđe Štangl, predstavnik Asocijacije pronalazača i inovatora iz Petrovaradina Mata Zubac i Bogdan Todorov ispred Srpske akademije izumitelja i naučnika, koji je i otvorio izložbu.\nU Galeriji „Krug“: Duh drveta\nBečejska publika je imala priliku da pogleda izložbu drvorezbarskih radova od 28. septembra do 8. oktobra u Galeriji „Krug“ Gradskog pozorišta. Reč je o osmoj izložbi Udruženja drvorezbara Ars in ligno (Duh drveta) iz Bečeja na kojoj su osim bečejskih rezbara radove izložili i autori iz Bačkog Gradišta, Bačkog Petrovog Sela, Novog Bečeja, Novog Sada, Temerina, Malog Iđoša, Kanjiže, Feketića, Sente i Segedina. Izložbu, na kojoj su se mogli videti lepi i zanimljivi predmeti izrađeni od drveta, otvorio je predsednik udruženja Jene Berentai, a stihovima i muzikom događaj su upotpunili učenici bečejske Gimnazije.\nOŠ „Zdravko Gložanski“: Prodajna izložba ukrasa\nU toku decembra učenici OŠ „Zdravko Gložanski“ iz Bečeja i iz Radičevića organizovali su prodajnu izložbu božićno-novogodišnjih ukrasa u maloj sali gradske kuće, sa ciljem da od prikupljenog novca kupe nastavna sredstva za školu u Radičeviču i da omoguće dalje opremanje inkluzivne učionice u Bečeju.\n28 decembar 2012\tKaleidoskop\nOSC „Mladost“: Novogodišnja izložba likovnih radova\nU holu sportskog centra „Mladost“ u sredu je posle kraće pauze priređena peta novogodišnja izložba likovnih radova učenika četvrtih razreda osnovnih škola sa teritorije opštine Bečej u organizaciji istoimene ustanove za sportske i kuturne aktivnosti omladine Bečeja. Na izložbi je predstavljeno oko pedesetak likovnih radova sa zimskim motivima, likom Deda Mraza u veoma zanimljivim izdanjima i naravno uz neizostavan spisak dečjih želja, koje su naslikali učenici iz osnovnih škola „Sever Đurkić“, „Zdravko Gložanski“ i „Petefi Šandor“, a pridužili su im se sa svojim crtežima i članovi plivačkog kluba „Swim star“.\n08 februar 2013\tKulturni mozaik\nU Galeriji „Krug“: Izložba nevidljivih gradova\nNedavno je u Galeriji „Krug“ Gradskog pozorišta u Bečeju bila priređena izložba „Nevidljivi gradovi“ na kojoj je bečejska publika imala priliku da putuje kroz svet imaginacije zajedno sa porukama autora, ali i svojim doživljajem trinaest maketa koje su bile izložene. Reč je o radovima studenata doktorskih studija arhitekture Fakulteta tehničkih nauka u Novom Sadu čiji je zadatak bio da istraže granični prostor u književnosti i svoju percepciju grada prenesu u trodimenzionalnu maketu, a polazna osnova im je bilo delo „Nevidljivi gradovi“ italijanskog književnika Itala Kalvina, u kojem je pisac fiktivnim putovanjem kroz carstvo Kublaj lana opisao 55 gradova.\nU Galeriji „Krug“: „Tišina“\nIzložba slika akademskog slikara Ištvana Žakija iz Bačke Topole otvorena je u sredu u Galeriji „Krug“ Gradskog pozorišta. Publici je predstavljeno oko 30 slika iz ciklusa „Tišina“.\nIzložba u Galeriji „Krug“: Suva kreda Škrabanja\nU Galeriji „Krug“ Gradskog pozorišta u sredu je otvorena izložba „Suva kreda“ akademskog slikara Viktora Škrabanja.


Philips ručni usisivač FC 6055: Ručni i stoni usisivači: SveZaKucu.rs Prodaja, Cena, Beograd, Srbija\nKarakteristike proizvoda: Philips ručni usisivač FC 6055\nČisti vlažne i suve površine po potrebi\nJedno korišćenje traje duže od 9 min\nSistem 2-stepenog filtera za trajnu usisnu snagu\nTrajni filter, može da se pere\nVišenamenska baza za punjenje, može da stoji na stolu ili zidu\nNastavak za usisavanje uskih prostora\nMogućnost odlaganja dodataka u bazi za punjenje\nOpis proizvoda: Philips ručni usisivač FC 6055\nPraktičan, brz i uvek na dohvat ruke - novi Philips mini usisivač savršeno rešenje za brzo čišćenje!!!\nČisti vlažne i suve površine i ispunjava potrebe najzahtevnijih porodica kada je u pitanju čišćenje "na brzaka". Tanak je i ima višenamensku bazu koja se puni, a svaki dodatak je uvek na dohvat ruke.\nUz pomoć nastavaka za precizno usisavanje, ovaj mini usisivač može da očisti čak i najuže ćoškove, a zahvaljujući snažnim baterijima na punjenje, može se koristiti gde god je potrebno!\nGarancija dve godine, obezbeženo uputstvo na srpskom jeziku.\nIzdiktirajte operateru šifru proizvoda - šifra ovog proizvoda je: 3278\nSifra 3278, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 3278, 2, Pavle Milosevic, Obalska 18, 11000, Beograd, 063123123, pavmi@szk.com


LSV, DS i SDS: SNS zloupotrebio đake u Novom Sadu | Autonomija\nLSV, DS i SDS: SNS zloupotrebio đake u Novom Sadu\n"Naprednjaci" na ulazu u škole delili letke o bezbednosti dece u saobraćaju sa potpisom SNS\nGradski odbor Lige socijaldemokrata Vojvodine (LSV) upozorio je danas da je Srpska napredna stranka (SNS) u tom gradu zloupotrebila učenike koji su danas krenuli u školu, jer im je delila letke koji su potpisani imenom stranke.\nKako se navodi u saopštenju LSV, gradonačelnik Novog Sada i gradska uprava juče su, zajedno sa ministarkom saobraćaja imali akciju posvećenu početku školske godine i bezbednosti đaka u saobraćaju, ali su tu akciju „ukaljali“.\n„Tu aktivnost je Gradski odbor SNS od jutros na najgrublji način ukaljao i zloupotrebio, jer su njihovi aktivisti danas na ulazu u škole delili letke o bezbednosti dece u saobraćaju sa potpisom SNS“, piše u saopštenju.\nLSV je ocenio da se „u politici neke stvari ne rade“, te da je jedna od tih stvari da političke stranke ne dele letke na ulazu u školu.\n„To je sramota i politička zloupotreba dece i njihovih roditelja. Najmanje što može i treba da učini gradonačelnik i visoki funkcioner SNS jeste da nadležnima u Gradskom odboru SNS sugeriše da obustave ovu akciju i da upute izvinjenje za ovu sramotu, pre svega deci i roditeljima“, apelovala je LSV.\nDS: Aktivisti SNS-a đacima delili stranačke letke\nDemokratska stranka (DS) optužila je danas Srpsku naprednu stranku (SNS) da su njeni aktivisti jutros delili letke ispred osnovnih škola u Novom Sadu i ocenila da je reč o “prizemnoj i nezakonitoj” stranačkoj propagandi.\nDS je u saopštenju za javnost naveo da su stranački aktivisti delili učenicima i njihovim roditeljima letke u kojim se apeluje na oprez u saobraćaju i dodao da su na letku bila i stranačka obeležja i potpis SNS-a.\n“Ova akcija nedvosmisleno pokazuje koliko je bezobzirna i na šta je sve spremna aktuelna gradska vlast u Novom Sadu”, ocenjuje se u saopštenju.\nSDS: SNS zloupotrebio decu u Novom Sadu\nSocijaldemokratska stranka (SDS) oštro je danas kritikovala Srpsku naprednu stranku (SNS), jer su njeni aktivisti delili letke sa stranačkim obeležjima u blizini novosadskih osnovnih škola.\n“Deljenje letaka o bezbednosti dece u saobraćaju sa stranačkim obeležjem SNS-a pokazalo je da je predizborna histerija uveliko počela i da su neki od učesnika političke borbe očigledno rešeni da se u kampanji koriste svim sredstvima, uključujući i zloupotrebu dece i vrbovanje oko škola”, naveo je SDS u saopštenju za javnost.\nOcenjuje se da je taj letak primer “vulgarne zloupotrebe” dece u političke svrhe i o “bestidnoj stranačkoj promociji maskiranoj u brigu za bezbednost najmlađih”.


Igor Crnadak na samitu u Poljskoj - BIGportal.ba\nIgor Crnadak na samitu u Poljskoj\nJuli 3, 2019 Juli 3, 2019 0128\nDelegacija Ministarstva inostranih poslova BiH na čelu sa ministrom Igorom Crnatkom doputovala je u poljski grad Poznanj, gdje će sutra učestvovati na Samitu Berlinskog procesa i Zapadnobalkanske šestorke. Uoči dvodnevnog samita domaćini iz poljskog MIP organizovali su posjetu Starom gradu. Između ostalog, ministar Crnadak i delegacija posjetili su i najstariji…\nDelegacija Ministarstva inostranih poslova BiH na čelu sa ministrom Igorom Crnatkom doputovala je u poljski grad Poznanj, gdje će sutra učestvovati na Samitu Berlinskog procesa i Zapadnobalkanske šestorke.\nUoči dvodnevnog samita domaćini iz poljskog MIP organizovali su posjetu Starom gradu.\nIzmeđu ostalog, ministar Crnadak i delegacija posjetili su i najstariji restoran u Poznanju Ratuszova gdje su imali radnu večeru sa počasnim konzulom BiH u Poljskoj Jacekom Gunterom-Slaskim.\nObezbjeđenje Samita, na kojem učestvuju zemlje Zapadnog Balkana i članice EU NJemačka, Francuska, Velika Britanija, Italija, Austrija, kao i Evropska komisija i Evropska služba za spoljni djelovanje, na vrlo je visokom nivou. Samo za ministra Crnatka i njegovu delegaciju rezervisano je čak sedam automobila.\nVerdasko, majstor preokreta, Koko Gof nastavlja san, Karlović zaustavljen, Halep i Pliškova u trećem kolu\n”Borba za bolju i pravedniju vlast”\nĐukanović: Milorad Dodik pomogao u obnovi državnosti Crne Gore\nBratićeva ostavka protokolisana, SNSD obmanjuje javnost\nSrpska lista učestvuje na izborima na KiM


NEĆEMO PRIZNATI NEZAVISNOST KIM: Rumunija čvrstog stava\nMinistarstvo je to saopštilo odgovarajući na pitanje prištinskog portala Zeri da li će promeniti svoj stav\n– Rumunija izražava nadu da će posvećenost koju su pokazale obe strane tokom dijaloga uz posredovanje EU i tokom sastanka u Vašingtonu dovesti do pune normalizacije odnosa dve strane i da će ojačati perspektivu evropskih integracija za čitav region – navelo je Ministarstvo.\n– Rumunija će podržati rešenje pitanja statusa Kosova samo ako se zasniva na sporazumu dve umešane strane, doprinosi regionalnoj stabilnosti i bude u skladu sa međunarodnim pravom – navodi se u saopštenju i dodaje da Rumunija podstiče aktere u Prištini da sprovode međunarodne sporazume, posebno Sporazum o stabilizaciji i pridruživanju.\nPre nekoliko dana i špansko Ministarstvo spoljnih poslova saopštilo je da pozdravlja sporazum iz Vašingtona, ali da neće promeniti stav o pitanju nezavisnosti Kosova. Osim Španije i Rumunije, nezavisnost Kosova nisu priznale još tri članice EU – Grčka, Kipar i Slovačka.\n← Doktor Nestorović podelio s ljudima čarobni recept: Nikad lakše nećete napraviti lek protiv čira na želucu\nVučić: Srbi, ujedinjeni i složni, mogu da prevaziđu sve nedaće →


Sredinom novembra ove godine, Prvo osnovno tužilaštvo je odbacilo krivične prijave napadnutih novinara, uz objašnjenje da navodno nije pronađen osnov za krivično gonjenje. Međutim, kako „Blic“ saznaje, Više tužilaštvo je sada prihvatilo prigovor oštećenih i dalo nalog Prvom tužilaštvu kako da postupi.\nIspred Skupštine Srbije 31. maja napadnuta je novinarka lista „Danas“ Lidija Valtner, saradnik agencije Tanjug, novinarka Radio Beograda, kao i novinari „Insajdera“ i „Vajsa“, i jedan učesnik Protesta protiv diktature.\nKako piše list „Danas“, četiri meseca se čekalo na podatke iz MUP-a, jer napadi na novinare „Insajdera“ i „Vajsa“ nisu snimljeni.\nPredstavnici vlasti su govorili da su za napade odgovorni „provokatori“, a po istraživanju KRIK-a, jedan od redara SNS-a koji je maltretirao i udaljavao građane i novinare sa protesta je Borko Aranitović, blizak grupi ljudi oko ubijenog vođe navijača Aleksandra Stankovića zvanog Sale Mutavi.\nDanas Insajder Napadi na inauguraciji VICE Više tužilaštvo\n← Ministarstvo: Neprimereno povišeni ton urednika „Politike“\nKoalicija: Bor drastično smanjuje sredstva za sufinansiranje medijskih projekata →


Koje će modele Volkswagen praviti u novoj fabrici u Turskoj? - BIGportal.ba\nNemački auto-gigant odabrao je Tursku kao lokaciju svoje nove fabrike koja će imati kapacitet od 300.000 vozila godišnje.\nU fabrici, koja će se nalaziti u okolinu Izmira Volkswagen grupa će izrađivati sledeću generaciju modela VW Passat i Škoda Superb, prenosi AutoNews.\nU pogonu vrednom 1,09 milijardi dolara godišnje će moći da se proizvede 300 hiljada automobila, a očekuje se da će u novoj fabrici i mreži dobavljača biti zaposleno oko 4.000. radnika.\nIsti izvor citira interni kompanijski dokument i navodi da se Volkswagen odlučio za Tursku kao lokaciju ovog pogona zbog “pozitinih makroekonomskih uslova”, ali i pogodne lokacije te zemlje u odnosu na brzo rastuća tržišta.\nDve trećine automobila napravljenih u turskoj fabrici činiće VW Passat, model koji se sada proizvodi u Emdenu u Nemačkoj. Volkswagen je odlučio da proizvodnju sledeće generacije izmesti u Tursku kako bi u Emdenu oslobodio prostor za izradu nove generacije električnih automobila.\nSa druge strane, i Škoda želi da delimično oslobodi proizvodne kapacitete u pogonu Kvasini u Češkoj gde se sklapa aktuelni Superb.\nOčekuje se da će Volkswagenova turska fabrika početi sa radom 2022. godine i da će najveći deo proizvodnje odlaziti na obližnja rastuća automobilska tržišta, pre svega u Istočnoj Evropi, Aziji i Bliskom istoku.


Jeftin antidepresiv pomaže u liječenju kovida u ranoj fazi? - BIGportal.ba\nJedan jeftini antidepresiv moghao bi da smanji potrebu za hospitalizacijom visokorizičnih odraslih osoba zaraženih kovidom 19, pokazuju rezultati jedne studije iz Hamiltona koja je tragala za postojećim lekovima koji mogu da promene namenu i da se koriste za lečenje korona virusa.\n“Nadamo se da će to dovesti do mnogo spasenih života”, dodao je Mils. Pilula bi koštala 4,0 dolara za lečenje kovida 19.\nPoređenja radi, tretmani antitelama koštaju oko 2.000 dolara, a Merkova eksperimentalna antivirusna pilula za kovid 19 je oko 700 dolara.\nOstaju otvorena pitanja o tome koja je najbolja doza, kao i da li bi i drugi pacijenti, koji nisu u velikom riziku da budu hospitalizovani, mogli da je koriste u lečenju kovida. Testiraju se i drugi lekovi koji bi mogli da pomognu u lečenju protiv kovida.


LED svetla za auto Prodaja Online\nLED svetla su dekorativna svetla koja služe za poboljšavanja vidljivosti automobila za vreme vožnje, naručito po dnevnom svetlu i posebno u oblačnim, kišovitim i maglovitim uslovima. Na taj način LED svetla povećavaju bezbednost na putu.\nLED dnevna svetla za automobile imaju malu potrošnju energije i mnogo duži radni vek od standardnih dnevnih svetla za automobile.\nLED dnevna dekorativna svetla 2 x 6 diode\nLED dnevna dekorativna svetla 2 x 6 diode - Dnevna svetla za auteLED dnevna dekorativna svetla služe za poboljšavanja vidljivosti automobila za vreme vožnje po dnevnom svetlu, posebno u oblačnim, kišovitim i maglovitim uslovima, samim time povećava i bezbednost na putu. LED dnevna svetla za aut..\nLED dnevna dekorativna svetla 2x8 diode\nLED dnevna dekorativna svetla služe za poboljšavanja vidljivosti automobila za vreme vožnje po dnevnom svetlu, posebno u oblačnim, kišovitim i maglovitim uslovima, samim time povećava i bezbednost na putu. LED dnevna svetla za automobile imaju malu potrošnju energije i mnogo duži radni vek od s..\n1,290 RSD 1,450 RSD


Veliki potencijal Srbije u sektoru rudarstva | Energetski portal Srbije\n17.07. 2017 Srbija\nMinistar rudarstva i energetike u Vladi Republike Srbije Aleksandar Antić i ministar spoljnih poslova Australije Džulija Bišop ocenili su tokom susreta u Beogradu da Srbija ima veliki interes za unapređenje političkih odnosa sa Australijom.\nAntić je tom prilikom ukazao na veliki potencijal Srbije u sektoru rudarstva, dodavši da multinacionalna kompanija „Rio Tinto“ ima veliku aktivnost u okolini Loznice, gde, u okviru projekta „Jadar“, vrši istraživanja jedinstvene mineralne kompozicije rude litijuma. On je naveo da projekat „Jadar“ predstavlja ozbiljan i značajan posao za kompaniju „Rio Tinto“, ali i veliku mogućnost za razvoj Srbije, imajući u vidu da će se to nalazište svetske klase brzo naći u fazi otvaranja rudnika, koji će generisati više od 10 odsto svetske proizvodnje litijuma. Ministar je rekao da to predstavlja dodatni osnov za dalji razvoj saradnje dveju zemalja u sektoru rudarstva, uz ocenu da sve veće prisustvo australijskih kompanija na rudarskim konferencijama u Srbiji govori u prilog tome da za njih postajemo privlačno tržište. Srbija ima dobar Zakon o rudarstvu i geološkim istraživanjima i ocenjena je kao sigurna država za investiranje, što potkrepljuje činjenica da se u sektoru rudarstva kompanije odlučuju na dugoročna ulaganja i da je Srbija, otpočinjanjem projekta „Jadar“, zadobila poverenje stranih investitora, ocenio je Antić.\nBišop je istakla da je Srbija stabilna demokratska država sa razvijenim institucijama i slobodnim tržištem. Ona je dodala da je kompanija „Rio Tinto“ socijalno i bezbednosno odgovorna kompanija, koja spada u svetske lidere po eksploataciji ruda, a potpisivanje predviđenog memoranduma o razumevanju dalo bi dodatni zamajac ekonomskoj razmeni dveju zemalja.\nU razgovoru je konstatovano da rudarski biznis nije samo eksploatacija ruda, već i odgovorno ponašanje prema ljudskim životima, kvalitetna saradnja sa lokalnim samoupravama i visoka svest o očuvanju životne sredine. Antić je zaključio da australijske kompanije te standarde poštuju i primenjuju na srpskom tržištu, kao i da je srpska strana zainteresovana da svoje potencijale stavi na raspolaganje tamošnjim firmama, i podsetio na to da u ovom trenutku postoji više od 100 značajnih polja na kojima se vrše istraživanja.


SRBIN U JUVENTUSU: Torinezi NUDE 20 miliona evra\nIzvor: SrbijaDanas.com, 30.Nov.2020, 22:57\nLepo bi bilo da zaigra pored Ronalda.\nJuventus iz Torina uveliko pravi planove za prelazni rok, a jedna od meta je i reprezetativac Srbije Nemanja Gudelj.\nKako prenose italijanski mediji, Juventusovo interesovanje za Gudelja počelo je ovog leta, kada je Sevilja u finalu Lige Evrope u Budimpešti savladala milanski Inter (3:2), a navodi se da su crno-beli spremni da na kraju sezone izdvoje 20 miliona evra za obeštećenje.\nLa Juventus ofrece 20 millones por >> Pročitaj celu vest na sajtu SrbijaDanas.com << Gudeljhttps://t.co/55MRGJVkCW#sevillafc #sevilla #sevillahoy #juventus #juve #gudelj #fichajes\n— OrgulloBiri.com 🏆🏆🏆🏆🏆🏆 (@orgullobiri_sfc) November 30, 2020\nGudelj je član Sevilje i ima važeći ugovor do 2023. godine. Pre dolaska u Španiju nastupao je za Bredu, AZ Alkmar, Ajaks i Tijađin i Gvangdžou u Kini, a za reprezentaciju Srbije je odigrao 33 utakmice.\nBilo bi lepo videti srpskog reprezentativca kako igra sa Kristijanom Ronaldom.


Tri miliona koraka – za besplatan smeštaj deci oboleloj od raka sa porodicom: Pešače od Pančeva do Ostroga | 013 info\nTelegraf/Rina\tNed, 15/05/2022 - 18:54\nKoliko je teška borba kad saznate da vam dete boluje od kancera znaju samo roditelji koji kroz nju prolaze. Da bi im bar malo olakšali članovi Udruženja „Uvek sa decom“ su još pre četiri godine za sve roditelje koji sa bolesnom decom dolaze na lečenje u Beograd obezbedili smeštaj u stanu u Smiljanićevoj ulici.\nOpremljen je da bude njihov privremeni dom i kroz njega je do sada prošlo 49 dece sa roditeljima. Kako bi pomogli da se pokriju troškovi smeštaja u ovom Roditeljskom kutku aktivorali su se članovi Udruženja „Ognjište“ koji su se odlučili na neobičnu humanitarnu akciju.\n- Pokrenuli smo humanitarnu akciju „Tri miliona koraka – za besplatan smeštaj deci oboleloj od raka sa porodicom“ koja je započela upravo na praznik Svetog Vasilija Ostroškog, 12. Maja. Tada samo krenuli iz Omoljice kod Pančeva, a naš cilj je manastir Otsrog. Pešačimo već četvrti dan, prelazimo oko 50 kilometara dnevno i stigli smo do Ivanjice - rekao je za RINU Slavko Radojičić, predsednik Udruženja „Ognjište“.\nCilj je da za deset dana prepešače tri miliona koraka kako bi pomogli malim borcima i njihovim najbližim. Osim što su u tom stanu smešteni, u Roditeljskom kutku dobijaju podršku od članica udruženja da lakše prebrode teške dane, jer su one i same kao i ti roditelji prošle ovo nemilo iskustvo sa svojom decom.\n- Jedan korak po ceni od 0,436 dinara puta 3.000.000 jeste iznos od 1.308.000 dinara koji je potreban da se sakupi. Na taj način obezbediće se 365 dana besplatnog boravka obolele dece i njihovih porodica. Na ovom posebnom hodočašću sa mnom su Aleksandar Prešern, Aleksandar Šekularac, Stanko Balaban i Jovan Crnjin - kaže humanista.\nUdruženje dobrih ljudi “Ognjište” je osnovano pre nešto više od tri godine radi ostvarivanja ciljeva u oblastima humanitarnog rada, opšte kulture i podizanja svesti o ekologiji.


Robert Gejts razgovarao sa saveznicima u NATO o Avganistanu\nNa sastanku u Holandiji, sa ministrima odbrane zemalja članica NATOa, američki sekretar za odbranu Robert Gejts pozvao je kolege da ispune svoja obećanja o povećanju broja svojih vojnika u Avganistanu.\nSekretar Gejts pokazuje sve manje strpljenja prema saveznicima u NATOu zbog neispunjavanja obećanja datih na samitu alijanse, pre 11 meseci. To osećanje izrazio je u ponedeljak, na sastanku u Kijevu, sa ministrima odbrane zemalja jugoistočne Evrope, koje su članice NATO ili žele da se učlane.\n”Nisam zadovoljan što savez, čije članice broje više od dva miliona vojnika, mornara, marinaca i vazduhoplovaca, nisu u stanju da odvoje skromne resurse koje su obećale za Avganistan.“\nVećinu stranih trupa u Avganistanu sada čine američki vojnici. Gejts je rekao da su u Avganistanu trenutno najpotrebniji vojni instruktori za obuku avganistanske vojske, kao i osoblje u timovima za obnovu unutrašnjosti zemlje. Američki funkcioneri takođe kažu da su snagama NATOa u Avganistanu potrebne transportne letelice i veća fleksibilnost u upotrebi snaga iz različitih država. Prema pravilima alijanse, zemlje mogu da ograničavaju kako će njihove snage biti upotrebljene, što znači da ponekad vojnici ne mogu da urade sve ono što bi neki komandant želeo. Funkcioneri kažu da je NATO u stanju da sprovodi sve vojne operacije u Avganistanu, ali da teret tih operacija često pada na manji broj država.\nMinistri odbrane NATOa možda će razgovarati i o tome šta učiniti sa sve obimnijom proizvodnjom maka u Avganistanu. Uništavanje maka ne spada u obavezu NATOa, ali američki funkcioneri kažu da trgovina narkoticima predstavlja krupan izvor finansija za pobunjenike u toj zemlji. Uprkos tome, oni kažu da bi uništavanje polja pod makom bila poslednja mera, jer bi to teško pogodilo zemljoradnike koji žive od prodaje maka. Oni kažu da je potreban kompleksniji pristup problemu, koji bi obuhvatio obrazovanje, a možda i subvencije poljoprivrednicima, kako bi gajili druge useve, kao i razbijanje mreža za preradu maka i prodaju narkotika na svetskim tržištima.


U Beogradu besplatni udžbenici za osnovce! | Mačva zdravog razuma\nU Belotiću uhapšen osumnjičeni za silovanje devojčice\nNaslovna Društvo U Beogradu besplatni udžbenici za osnovce!\nU Beogradu besplatni udžbenici za osnovce!\nSvi osnovci od prvog do četvrtog razreda u Beogradu imaće od sledeće školske godine besplatne tablete i digitalne udžbenike, a najsiromašniji đaci dobiće i besplatan internet. To će im obezbediti Grad Beograd. Ovu informaciju danas je saopštio zamenik gradonačelnika Beograda Goran Vesić.\nIako su čelnici grada odmah po promeni vlasti ukinuli besplatne udžbenike koje je do 2012. obezbeđivao grad, predvođen tadašnjim gradonačelnikom Đilasom, a koji su bili velika finansijska olakšica roditeljima, tako su i deca bila pošteđena nošenja ogromnih rančeva prepunih knjigama, jer su jedan komplet imali u školi, a jedan kod kuće, rukovodstvo grada shvatilo je da je ipak to najbolja opcija za osnovce. Tako je zamenik gradonačelnika Goran Vesić istakao da će Grad nabaviti skoro 70.000 tableta i digitalnih udžbenika za učenike od prvog do četvrtog razreda osnovne škole u Beogradu. Iako je Đilas obezbeđivao besplatne udžbenike za sve razrede osnovne škole, i to po dva kompleta, jedan za školu, jedan za kuću, nije loše da sadašnja gradska vlast obezbedi za prva četiri razreda, pa kada vide koliko je ova Đilasova ideja dobra, možda odluče da iz budžeta obezbede novac i za sve osnovce.\nVidećemo još koliko će se učenika upisati u prvi razred, ali prema spiskovima od 1. septembra prošle godine u Beogradu je 66.573 dece od prvog do četvrtog u osnovnim školama i oko 1.200 dece u specijalnim školama. Svi oni će dobiti tablet i digitalne udžbenike koje če im obezbediti Grad Beograd – rekao je Vesić.\nPodsetimo, o značaju besplatnih udžbenika pričala je skoro i potpredsednica Stranke slobode i pravde Marinika Tepić, gostujući na RTS-u, rekavši da država može da obezbedi udžbenike i besplatan ručak za 800.000 đaka, što bi iznelo manje od izgradnje Nacionalnog stadiona.\nTakođe, Aleksandar Kavčić, profesor na Karnegi Melon univerzitetu u SAD, osmislio je projekat besplatnih udžbenika i takođe dao veliki doprinos da se olakša budžet roditelja kada su njihova deca u pitanju.\nRedakcija MZR (Izvor: Blic)\nPrethodni tekstDritan: U MUP-u ukrali više od milion evra!\nSledeći tekstPorfirije novi patrijarh SPC\nCentimetar delio Netse od pobede: Sjajni Durent nije mogao sam protiv Baksa\nPredsednik Vučić primio drugu dozu vakcine Sinofarm\n27 априла, 2021


MUP: Upozorili smo huligane da ne blokiraju saobraćaj, obavešteno i tužilaštvo | Insajder\nMUP: Upozorili smo huligane da ne blokiraju saobraćaj, obavešteno i tužilaštvo\nSaobraćaj na autoputu kod Beograda u blizini robne kuće Ikea danas je na neko vreme bio zaustavljen pošto je grupa navijača blokirala saobraćaj i palila baklje. Na pitanje Insajdera da li je neko zbog ovog slučaja priveden imajući u vidu da je saobraćaj bio u blokadi kao i da su huligani koristili pirotehnička sredstva, u policiji kažu da su vinovnici bili upozoreni nakon čega su se vratili u autobuse i nastavili put ka Beogradu.\nAgencija Beta prenela je ranije da su građani koji su bili na licu mesta, ovoj agenciji rekli da su od prisutnih policajaca dobili informaciju da neće intervenisati jer su navijači “napravili lepu sliku”.\nDodali su da tokom ovog incidenta nije bilo povređenih.\nNa pitanje Insajdera da li je tačno da policija nije reagovala iz Biroa za informisanje MUP-a navode da je “policija odmah po saznanju o dešavanjima na auto-putu poslala pojačane policijske snage u vidu pripadnika Policijske brigade, koji su upozorili vinovnike, nakon čega su se oni vratili u autobuse i nastavili put ka Beogradu”.\n“Policija je obavestila nadležno tužilaštvo, koje je naložilo dostavljanje izveštaja, što će policija i učiniti”, dodaje MUP u odgovoru Insajderu.\nMediji prenose da su u pitanju navijači Crvene zvezde čiji klub sutra igra sa fudbalskim klubom Olimpijakos u 2. kolu Lige šampiona. Kako prenose, nekoliko autobusa sa navijačima Olimpijakosa stiglo je danas u Beograd pa ih je kod Bubanj potoka sačekala grupa navijača Crvene zvezde.


MTS startap ubrzanje. Kako domaći preduzetnici mogu do 20.000 €? - Ozon Media\nMTS startap ubrzanje. Kako domaći preduzetnici mogu do 20.000 €?\nOno što je još važnije za budućnost naše zemlje i ove oblasti je to da je sve više svetski uspešnih proizvoda koji su nastali u Srbiji.\nOve godine program je besplatan za startape, a najbolje timove očekuje nagradni fond od 20.000 evra i dodatna podrška u daljem radu, koji obezbeđuje Telekom Srbija kroz program „mts startap ubrzanje“, dodaje se u saopštenju organizatora.\nKroz program Startap Akademije do sada je prošlo više od 100 učesnika koji su uzeli preko 2 miliona evra investicija i ostvarili više od 10 miliona evra prihoda. I ove godine, precizira se, mnogi domaći iskusni preduzetnici podeliće svoje znanje i iskustvo sa učesnicima na Startap akademiji, među kojima su Branko Milutinović, jedan od osnivača i CEO kompanije Nordeus, Igor Bogićević, jedan od osnivača kompanije Seven Bridges i mnogi drugi. Ove godine osnivač i CEO FishingBookera, jednog od najperspektivnijih domaćih startapa, Vukan Simić, uz Ivana Aksentijevića i Vukašina Stojkova biće jedan od programskih direktora.\nPredstava „Javna ličnost“ na sceni mitrovačkog pozorišta


TOYOTA – Sajam automobila\nToyota Srbija će na DDOR Eco BG Car Show 07 predstaviti nekoliko svetski ekskluzivnih modela.\nPored „klasičnih“ modela, Yarisa, srpskog i evropskog automobila godine za 2021, i C-HR, izložbeni prostor Toyote ukrasiće:\nYARIS CROSS, srpski automobil godine za 2022. i osvajač nagrade „Svetski urbani automobil godine 2022“,\nAYGO X, koji, posle svetske premijere u novembru, na DDOR Eco BG Car Show-u ima svoju srpsku premijeru,\nRAV4 PLUG-IN HYBRID, koji se takođe premijerno prikazuje u Beogradu.\nYaris Cross je od strane žirija sastavljenog od 102 specijalizovana novinara iz 33 zemlje sveta, u Njujorku proglašen za „Svetski urbani automobil 2022“. Lansiran 2021. godine, Yaris Cross objedinjuje Toyotino bogato iskustvo i znanje u dizajnu i inženjeringu malih automobila i SUV-a, razvijenih za Evropu i posebno s evropskim kupcima na umu.\nOvaj model nosi ključne kvalitete urbanog hečbeka kao što su „veliko-malo“ pakovanje koje maksimizuje unutrašnji prostor i praktičnost, četvrta generacija hibridnog električnog pogona, najviši bezbednosni standardi s drugom generacijom Toyota Safety Sense. Ovi jedinstveni atributi kombinovani su sa autentičnim karakteristikama SUV-a, zasnovanim na Toyotinom nasleđu inovacija koje uključuje stvaranje sada osnovnog tržišnog segmenta za rekreativne SUV-ove s prvom generacijom modela RAV4 pre više od 25 godina. Yaris Cross je savršeno pogodan za svakodnevnu upotrebu, ali s avanturističkim aspektom koji je ključan za uspešan SUV.\nAygo X je potpuno nov, kompaktni urbani krosover, jedinstven u A-segmentu, dizajniran i proizveden u Evropi kako bi zadovoljio potrebe urbanog i prigradskog života u Evropi. Koncept boja u nijansama začina i dizajn koji se izdvaja daju mu novu dimenziju karaktera. Prepun tehnologije, istovremeno štedljiv i ekonomičan\nRAV4 PLUG-IN HYBRID novi je lider RAV4 serije i ujedno postaje novi predvodnik Toyotine serije hibridnih vozila.\nNajnovija Toyotina tehnologija hibridno-električnih vozila, uz veću snagu i bolju dinamiku vožnje, kao i originalna sposobnost čisto električne vožnje, bez potrebe za razmišljanjem o broju pređenih kilometara ili stajanjem da bi se napunio akumulator u okviru dnevnih potreba u gradskim uslovima vožnje.\nS punom sistemskom izlaznom snagom od 306 KS/225 kW, ima potencijal da razvije ubrzanje iz stanja mirovanja do 100 km/h za samo 6,2 sekunde, tako pobedivši svu svoju konkurenciju na konvencionalni pogon. Pored toga, na putu je da razvije najbolju ekonomičnost u potrošnji goriva i emisiji CO2 u klasi. Rezultat nije samo munjevito ubrzanje iz mesta: RAV4 Plug-in Hybrid postiže veću autonomiju u modu električnog vozila, uz nula potrošnje benzina i emisije gasova.


I ovo je moguće u BiH: Kompanija najboljeg radnika nagradila automobilom, u potrazi su za novim radnicima!\nNezavisno od nepredvidive situacije na svjetskom tržištu izazvane korona virusom “Standard” je u 2020. godini uložio blizu milion KM u modernizaciju fabrike i povećanje proizvodnih kapaciteta.\nFabrika namještaja “Standard” iz Prnjavora pravi je primjer kako se vodi briga o radnicima, te one najbolje redovno nagrade.\nOni su u protekloj godini organizovali nagradnu igru kako bi što više motivisale svoje radnike, a po posebnim parametrima najboljeg, Zorana Vranješa, nagradili su automobilom, dok su ostali nagrađeni finansijski.\n“Standard” je u godinu ušao s ciljem rasta od 30 posto i potražnjom za još 100 radnika, što su djelimično ostvarili, javlja Srpskainfo.\nPandemija je na dva mjeseca usporila rast, što kroz potpunu obustavu proizvodnje, ali i kroz smanjenu proizvodnje zbog neizvjesnoti na tržištu, te su dostili rast od 15 posto i zaposlili 100 radnika, ali ne do kraja prošle godine, nego do ovog februara.\nIz “Standarda” su poručili da je novi cilj širenje kapaciteta proizvodnje, rast od 20 posto, te da su im i dalje potrebni novi radnici.\nFoto: Standard Prnjavor\nKrenuo lov na sezonske radnike iz BiH: “Glavni konobar ima platu oko 1.000 eura”


Vesti online / Srpski informativni portal / Preko čitanki do pomirenja?\nNove čitanke obrađivaće i ratna dešavanja na prostoru SFRJ\n- U novim čitankama istoričari će se baviti Hladnim ratom i nedavnom istorijom, čije posledice još svi osećamo, a to su ratovi devedesetih godina na području SFRJ. Koncepcija ostaje ista, biće to zbir istorijskih izvora od 1945-1989 godine - najavila je Zvezdana Kovač, direktorka Centra.\nNisu obavezne, ali ih koriste\nOve čitanke nisu obavezne u školama, ali u Centru za demokratiju i pomirenje tvrde da "nastavnici vrlo rado posežu za njim".\n- Naša procena je da ih koristi između 2.500 i 3.000 nastavnika, što znači da ih je koristilo oko 800.000 đaka. Ovo je podatak za poslednje tri godine i procena je napravljena uz pomoć naših koordinatora u svakoj zemlji koji su obično iz lokalnih udruženja profesora istorije. Najviše se koriste u Srbiji, Hrvatskoj, Crnoj Gori, Albaniji i Bosni i Hercegovini - kaže Zvezdana Kovač.\nReč je pokušaju da se se istorijski događaji na jednom mestu prikažu iz više različitih uglova koji dominiraju u istoriografiji određenim balkanskih zemalja, a koje su u prošlosti često međusobno ratovali. Upravo u tome što pružaju više različitih pogleda na isti događaj, kako smatraju priređivači, leži i najveći kvalitet ovih čitanki zamišljenih kao pomoćno nastavno štivo.\n- Kod jednih, određeni događaj se opisuje kao okupacija, kod drugih kao oslobođenje. Negde su neki, po opštem utisku važni događaji, našli vrlo malo prostora u udžbenicima istorije, a negde pak mnogo više. Ratni zločini koje su počinili drugi narodi se potenciraju, sopstveni se uglavnom prećutkuju - konstatuje Zvezdana Kovač.\nAkademik Ljubodrag Dimić kaže da, u principu, nije protiv ideje zajedničkih istorijskih čitanki, ali naglašava da one ne mogu biti pravljene na "principu simetrije jer to nije ravno istorijskoj istini".\n- Takav projekat treba raditi sa osećajem za istorijsko znanje, a ne sa osećajem koje nameće politička korektnost. Tako shvaćena politička korektnost neprijatelj je istorijske nauke i onda možemo doći u situaciju da nam istorija u jednom momentu "eksplodira" u lice - kaže profesor Dimić za "Vesti".\nKnjige, kao i prethodni prvi set od četiri čitanke koji se bavio periodom od Osmanskog carstva do Drugog svetskog rata, biće na raspolaganju nastavnicima širom regiona.\nPredrag Nešović, profesor istorije iz Niša, smatra da je dobro došao svaki nastavni materijal koji omogućava da se iz različitih uglova sagleda neki istorijski proces.\n- Deci treba da usadimo kritički odnos prema prošlosti, posebno mi na Balkanu gde vladaju stereotipi poput onih: "Bugari nam uvek rade iza leđa" ili "Grci su nam prijatelji", a koji se prenose iz decenije u deceniju, iz veka u vek. Na ove čitanke gledam kao na priliku da se đaci upoznaju kako različiti narodi iz regiona sagledavaju jedan isti događaj - komentariše Nešović za "Vesti".\nOn dodaje da će ih koristiti kao pomoćno štivo u nastavi, pogotovu što uloga profesora istorije u 21. veku, veku informatičke dostupnosti, više nisu isključivi nosioci znanja, već učenika treba da usmere ka kritičkom razmišljanju.\n* Ujedinili se dužnici jugo-zemalja\n- Da odgovor na njihovo pitanje ne bude ono prvo što im izađe na internetu, već da razluče istorijske činjenica od propagande - dodaje profesor Nešović.\nPitanje je da li zajedničke istorijske čitanke namenjene za đake na Balkanu mogu nadjačati nacionalne stereotipe i doprineti boljem razumevanju međusobno isprepletenih istorijskih događaja u regionu koji boluje od "viška istorije"? Reč je o čitankama koje nisu obavezne, a do eventualnog nekog zajedničkog udžbenika teško da bi moglo doći u skorije vreme. Istoričar Bojan Dimitrijević kaže da je skeptik povodom bilo kakvog izdavanja zajedničkih udžbenika.\nNa srpskom jeziku su pre 10 godina u izdanju iste organizacije objavljene istorijske čitanke "Osmansko carstvo", "Nacije i države", "Balkanski ratovi" i "Drugi svetski rat". Kasnije su te čitanke osvanule i na jezicima drugih naroda u regionu. Istoričarka Dubravka Stojanović, srpski priređivač, konstatovala je tada da su kritike dolazile iz različitih zemalja sa skoro istim argumentima, ali sa suprotnim značenjem. U Srbiji se pisalo da su knjige grkocentrične, pošto je urednica Grkinja, a u Grčkoj su tvrdili da o njihovoj zemlji nema ničega.\n- Bili smo napadani i za razne vrste zavera, od napada u Hrvatskoj da želimo da obnovimo Jugoslaviju, do nama najduhovitijeg napada u Grčkoj da hoćemo da obnovimo Osmanlijsko carstvo - komentarisala je Stojanović.\n- Oni su veoma teško primenjivi iz dva razloga. Prvo, zbog nepoverenja koje postoji prema nečemu što dolazi sa strane, a drugo na našem tržištu udžbenika vlada velika konkurencija - kaže Dimitrijević.\nFrancuzima i Nemcima nije uspelo\nPosle Drugog svetskog rata razorena Evropa je pokušala sa projektom zajedničkog udžbenika evropske istorije, ali on nije zaživeo.\n- Ako imate narode koji su se u 20. veku često sukobljavali, to je vrlo teško da uspe. Kako Francuzima da objasne 1,5 miliona njihovih žrtava iz Prvog svetskog rata ili kako da Nemačka objasni da Hitler nije devijacija već posledica jednog dugog procesa za posezanjem svetske moći - primećuje Ljubodrag Dimić.


Južna Koreja pokušava da zaustavi širenje ptičijeg gripa\nZvaničnici u Južnoj Koreji nastoje da zaustave širenje pričijeg gripa, izazvanog patogenim virusom H5N1. Počela je eliminacija više od 200 hiljada ptica, a oblast oko žarišta pod karantinom je od subote.\nJužna Koreja je pojačala karantin u oblasti oko Iksana, 230 kilometara južno od Seula, gdje je otkriveno novo žarište ptičijeg gripa. Radnici zdravstvenih službi počeli su da, u krugu od 500 metara od žarišta, elimišu svu preostalu živinu - oko 236 hiljada ptica… U subotu je zvanično potvrđeno da je, u toj regiji, više od 6 hiljada ptica uginulo od posljednica zaraze patogenim virusom H5N1.\nŠef južnokorejske veterinarske službe, zadužene za suzbijanje i prevenciju ptičijeg gripa, Kim Čang-Seob, kaže da je oblast u prečniku od 20 kilometara od žarišta pod karantinom i da se primjenjuju vrlo restriktivne mjere.\nKim ističe da zvanični Seul ne primjenjuje nikakvu novu politiku, jer je vlada već bila pripravna na pojavu ptičijeg gripa u ovo doba godine. “Fokusiraćemo se na zaustavljanje širenja zaraze i ispitivanje potencijalno novih žarišta”, kaže Kim.\nOvo je prvi put da se ptičiji grip u Južnoj Koreji pojavio od 2003. godine, kada je inficirano najmanje 9 ljudi.\nPrema podacima SZO, najmanje 258 osoba u 10 država inficirano je virusom ptičijeg gripa, od njegove pojave prije tri godine. Umrlo je 153 ljudi. Stručnjaci SZO navode da je su skoro sve žrtve zaražene u direktnom kontaktu sa živinom.\nMeđutim, i dalje se strahuje da bi virus H5N1 mogao da mutira i počne da se prenosi među ljudima. Šef južnokorejske veterinarske službe zadužene za suzbijanje i prevenciju ptičijeg gripa, još kaže da će njegovom timu biti potrebno neko vrijeme da utvrdi izvor zaraze.\n“Mogući izvori su”, kaže doktor Kim, “ptice selice, turisti, ali - potencijalno – i šverc živine i proizvoda iz inostranstva”.\nOd manje opasnog oblika ptičijeg gripa, protekle sedmice je umrlo još 200 ptica u Pjongteku, udaljenom 70-tak kilometara južno od Seula. Stručnjaci, međutim, kažu da je rizik po ljude u toj oblasti izuzetno mali i pozivaju stanovnike da ne paniče. U tim pozivima naglašava se činjenica da čak i zaražene ptice nisu opasne u ishrani, pod uslovom da se potpuno skuvaju.


Nismo mogli bolje: Saša Milošević\nMilošević juče nije želeo da otkrije ko će ga naslediti na mestu gradonačelnika, a rekao je da je kao prvi čovek grada “radio najbolje koliko je znao i umeo”.\nMilošević je još u decembru prošle godine, odmah pošto je obelodanjena odluka vrha njegove stranke i zatražena njegova ostavka rekao da je “vojnik partije”, da će poštovati odluke SNS.\nOstavka je, međutim, kako je objasnio, usledila tek sada jer je krajem decembra došlo do velikih problema u snabdevanju grada vodom, zatim su raspisani i vanredni parlamentarni izbori, pa je stav stranke bio da se sa ostavkom sačeka dok se oni ne završe.\nNa pitanje novinara zašto je smenjen, Milošević je rekao da “stranka smatra da nije dovoljno uradjeno i da je moglo bolje”.\n- Možda je i moglo bilje, ali mi smo dali maksimum od sebe u situaciji koju smo zatekli u gradskoj upravi i u gradu. Možda je neko mogao bolje, mi nismo - rekao je Milošević.\nOn juče nije želeo da otkrije ko će ga naslediti na mestu gradonačelnika, da li će to možda biti dr Jelena Raković Radivojević (SNS) direktorka bolnice ili Tihomir Petković koji je iz DSS pristupio SNS-u.\n- Odbornici SNS u gradskoj skupštini podržaće kandidata koga predloži Predsedništvo stranke. Ime kandidata biće saošteno na stranačkoj konferenciji za novinare - rekao je Milošević. Ko god da bude novi gradonačelnik, nastavio je Milošević, neće mu biti lako, jer su samo u prva tri meseca ove godine prihodi u budžetu manji za 80 miliona dinara u odnosu na isti period prošle godine.\nMilošević je za gradonačelnika izabran oktobra 2012. kada je prekomponovana opštinska vlast. Milošević je juče rekao da se vraća na svoje radno mestu u Elektrodistribuciji Užice.


Značajni rezultati Prijestonice u finansijskoj konsolidaciji | MINA\nNaslovnica MINA Business Značajni rezultati Prijestonice u finansijskoj konsolidaciji\nCetinje, (MINA-BUSINESS) – Prijestonica Cetinje postigla je značajne rezultate u finansijskoj konsolidaciji i poreskoj disciplini u prethodne tri godine, saopšteno je na sastanku gradonačelnika Aleksandra Kašćelana i ministra finansija Darka Radunovića.\nKašćelan i Radunović su ocijenili da će Vladin treći paket ekonomskih mjera podrške građanima i privredi, vrijedan 1,22 milijarde EUR, imati ključnu ulogu u oživljavanju privredne aktivnosti i prevazilaženju aktuelne ekonomske situacije usljed pandemije koronavirusa, ali i za stvaranje pretpostavki za nove investicije.\nTokom sastanka je saopšteno i da je set mjera podrške privredi, koji je donijela Prijestonica Cetinje, dobra osnova za očuvanje privredne aktivnosti u gradu i za podršku lokalnoj ekonomiji, dok je Zakon o Prijestonici garant za redovno finansiranje budžetskih obaveza, kao i za nastavak investicionih aktivnosti.\n„U toku sastanka razgovarano je o kapitalnim i infrastrukturnim projektima u Prijestonici i ocijenjeno da je prioritet lokalne uprave i države trajno rješavanje pitanja vodosnabdijevanja grada na efikasan i održiv način“, navodi se u saopštenju Prijestonice.\nNa sastanku je konstatovano i da je zakup Oboda veoma značajna investicija, jer bi trebalo da generiše nova zapošljavanja, dok je izgradnja putne infrastrukture na seoskom području posebno važna zbog stvaranja uslova za dalji razvoj poljoprivrede i ruralnih krajeva opštine.\nDodatan podstrek razvoju Cetinja, kako su ocijenili Kašćelan i Radunović, trebalo bi da pruži i gradnja žičare Kotor-Lovćen, a posebno u turističkom smislu kroz kreiranje novih turističkih sadržaja i objedinjavanje ponude.\n„Na sastanku je razgovarano i o programu socijalnog stanovanja i planovima Prijestonice u toj oblasti, kao i o podršci koju lokalna uprava obezbjeđuje za sindikalne organizacije na projektima stambenog zbrinjavanja zaposlenih pod povoljnijim uslovima“, dodaje se u saopštenju.\nRadunović i Kašćelan su razgovarali i sa predstavnicima Udruženja penzionera Cetinja.


Bule Goncić je novi predsednik Upravnog odbora Narodnog pozorišta - TopVesti.rs\nGlumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Goncić je za Tanjug danas kazao da će pokušati da doprinese izuzetnim dometima nacionalnog teatra. Rale Milenković pisao Kriznom štabu: Za vaše mozgove bez pameti… Šta radi i kako živi Toma Nikolić, predsednik saveta za\nFoto: Vladimir Živojinović / RAS Srbija Glumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Goncić je kazao da će pokušati da doprinese izuzetnim dometima nacionalnog teatra. - Velika je čast ali i odgovornost za mene novi angažman u Narodnom pozorištu. Potrudiću se da pomognem\nGlumac Svetislav Bule Goncić biće predsednik Upravnog odbora Narodnog pozorišta, odlučeno je na sednici Vlade Srbije. Goncić je za Tanjug danas kazao da će pokušati da doprinese izuzetnim dometima nacionalnog teatra. " Velika je čast, ali i odgovornost za mene novi angažman u Narodnom pozorištu. Potrudiću se da pomognem što bolje funkcionisanje našeg\nGlumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Goncić je za Tanjug danas kazao da će pokušati da doprinese izuzetnim dometima nacionalnog teatra. "Velika je čast ali i odgovornost za mene novi angažman u Narodnom pozorištu. Potrudiću se da pomognem što bolje funkcionisanje\nGlumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Goncić je za Tanjug danas kazao da će pokušati da doprinese izuzetnim dometima nacionalnog teatra. „Velika je čast ali i odgovornost za mene novi angažman u Narodnom pozorištu. Potrudiću se da pomognem što bolje funkcionisanje\nSvetislav Bule Goncić novi predsednik UO Narodnog pozorišta u Beogradu\nBEOGRAD - Glumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Goncić je za Tanjug danas kazao da će pokušati da doprinese izuzetnim dometima nacionalnog teatra. "Velika je čast ali i odgovornost za mene novi angažman u Narodnom pozorištu. Potrudiću se da pomognem što bolje\nBEOGRAD: Glumac Svetislav Bule Goncić biće predsednik Upravnog odbora Narodnog pozorišta, odlučeno je na jučerašnjoj sednici Vlade Srbije. Foto: Youtube Printscreen Goncić je za Tanjug danas kazao da će pokušati da doprinese izuzetnim dometima nacionalnog teatra. "Velika je čast ali i odgovornost za mene novi angažman u Narodnom pozorištu. Potrudiću\nGlumac Svetisalv Goncić predsednik Upravnog odbora Narodnog pozorišta\nGlumac Svetislav Goncić danas je na sednici Vlade imenovan za predsednika Upravnog odbora Narodnog pozorišta u Beogradu, saopštilo je Ministarstvo kulture. Foto: N1 Goncić je stalni član pozorišta Atelje 212, direktor Ustanove kulture „Vuk Stefanović Karadžić“, ostvario je brojne pozorišne, televizijske i filmske uloge i autor je više dokumentarnih


Obustava saobraćaja na lokalitetu Tijesno @ Cafe.ba\nSrpskom zetu zaplijenjena jahta vrijedna 400 miliona evra Funkcionerka Rada Evertonu: Idi u Brazil pa pokazuj Uhapšeno devet lica: Automafiju razbijalo više od 100 Ima 48, a izgleda kao da joj je Obustava saobraćaja na lokalitetu Tijesno Bosna i Hercegovina\nIzvor: Cafe.ba / Srna 04.06.2016 u 09:19 h\nFOTO: pixabay.com, ilustracija Zbog održavanja Svjetskog prvenstva u kajaku i kanuu na divljim vodama "Banjaluka - Vrbas 2016" na lokalitetu Tijesno na dionici magistralnog puta Karanovac-Crna Rijeka biće obustavljen saobraćaj danas od 8.00 do 24.00 časa.\nIz Auto-moto saveza /AMS/ Republike Srpske saopšteno je da će i sutra na istom lokalitetu saobraćaj biti obustavljen od 8.00 do 18.00 časova. U vrijeme obustave saobraćaj će se preusmjeriti na alternativni putni pravac Banjaluka-Čađavica-Mrkonjić Grad. Obustava saobraćaja se neće odnositi na autobuse redovnih linija javnog prigradskog prevoza Banjaluka-Bočac i Banjaluka-Agino Selo, kao i vozila hitnih službi. Na području Mrkonjić Grada je smanjena vidljivost zbog magle i vlažnih kolovoza, dok se na ostalim putevima u Republici Srpskoj saobraćaj odvija po pretežno suvim kolovozima i uz dobru vidljivost. U toku su radovi na sanaciji klizišta i rekonstrukciji kolovoza magistralnog puta Banjaluka /Rebrovac/-Čelinac, na području Mjesne zajednice Ada, zbog čega se saobraćaj odvija usporeno, jednom saobraćajnom trakom u dužini od 800 metara. Radi izvođenja radova na izgradnji ostrva na rijeci Vrbas izmijenjen je režim odvijanja saobraćaja. Na auto-putu Banjaluka-Gradiška vozi se po suvom kolovozu. Zbog izgradnje vijadukta "Mahovljani" na dionici auto-puta Banjaluka-Prnjavor zatvorena je petlja "Mahovljani" za sav saobraćaj, odnosno izlaz i ulaz sa auto-puta Gradiška-Banjaluka. U zoni izvođenja radova, kod mahovljanske petlje, na magistralnom putu Klašnice-Nova Topola izmijenjen je režim odvijanja saobraćaja, a brzina kretanja ograničena je na 30 kilometara na čas. Saobraćaj će se na ovoj dionici svakodnevno četiri puta obustavljati od 23.00 do 5.00 časova ujutro u maksimalnom trajanju od 30 minuta. Zbog radova na sanaciji kolovoza na dionici magistralnog puta Karakaj dva-Drinjača i dionici regionalnog puta Šekovići-Donje Caparde, saobraćaj se odvija jednom saobraćajnom trakom uz moguće zastoje od 10-15 minuta. Na području opštine Kotor Varoš u toku je rekonstrukcija i sanacija gradske vodovodne i kanalizacione mreže zbog čega je do 1. septembra izmijenjen režim u odvijanju saobraćaja na dionicama Čelinac-Kotor Varoš i Kotor Varoš-Obodnik. Zbog radova na istom projektu do 30. jula biće izmijenjen režim saobraćaja i na regionalnom putu Kotor Varoš-Mitrovići. Zbog izgradnje auto-puta Banjaluka-Doboj izmijenjen je režim saobraćaja na dionici magistralnog puta Klašnice jedan-Prnjavor u naseobini Lišnja od 7.00 do 19.00 časova. Na istom putnom pravcu na lokalitetu Puraći zbog izgradnje vijadukta iznad magistralnog puta izmijenjen je režim odvijanja saobraćaja, pa je obavezno poštivanje privremeno postavljene signalizacije. Usporeno se saobraća i na dionicama magistralnog puta Johovac-Rudanka u mjestu Johovac zbog izgradnje auto-puta Banjaluka-Doboj. Na tom dijelu u toku je izgradnja priključaka magistralnog puta na budući auto-put. Radovi otežavaju saobraćaj i na području distrikta Brčko, gdje je u toku izgradnja obilaznice oko grada. Radovi se izvode na magistralnom putu Brčko-Bijeljina u naselju Gredice, te na dionici Brčko-Lončari u naselju Gorice. Zbog deminiranja na području opštine Brod u naselju Liješće, na lokalitetu Šikare će svakim radnim danom dolaziti do polučasovne obustave saobraćaja na magistralnom putu Brodsko Polje-Brusnica /granica Srpske i FBiH/ od 8.00 do 16.00 časova, a propuštanje vozila trajaće 15 minuta. Zbog izvođenja radova na poboljšanju uslova odvodnje oborinskih voda, izmijenjen je režim odvijanja saobraćaja na dionici regionalnog puta Stari Ugljevik-Glavičice. Na regionalnom putu Nevesinje-Berkovići u toku su radovi na rekonstrukciji i modernizaciji navedene dionice puta, zbog čega se saobraćaj odvija naizmjenično, jednom saobraćajnom trakom, uz postavljenu saobraćajnu signalizaciju. Na regionalnom putu Gornja Vijaka jedan-Gornja Vijaka dva privremeno će biti preusmjeren saobraćaj na novoizgrađenu saobraćajnicu zbog radova na izgradnji vijadukta na auto-putu Banjaluka-Doboj, dionica Prnjavor-Doboj. Zbog radova na rehabilitaciji kolovoza na dionici regionalnog puta Gornja Vijaka dva-Razboj saobraćaj se reguliše privremenom saobraćajnom signalizacijom. Na dionici regionalnog puta Ukrina-Vijaka u Vijačanima zbog radova na sanaciji kolovoza saobraćaj se odvija povremeno jednom trakom. Na putu Karanovac-Mitrovići na mjestu klizišta saobraćaj se odvija jednom saobraćajnom trakom. Na dionici magistralnog puta Brod na Drini-Šćepan Polje zabranjen je saobraćaj za sva vozila čija ukupna masa prelazi 16 tona. Na dionici regionalnog puta Vijaka dva-Razboj, preko mosta u mjestu Dragalovci na snazi je zabrana saobraćaja za teretna vozila preko pet tona ukupne mase i visine veće od 3,5 metra. Na regionalnom putu Bratunac tri-Drinjača i dalje ostaje na snazi zabrana za teretna vozila ukupne mase preko 3,5 tona i autobuse klase M3, dok se zabrana ne odnosi autobuse prevoznika Holding "Drinatrans" Zvornik, koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac. U organizaciji Sportskog Auto-moto saveza Republike Srpske danas će u centru Modriče biti održana karting trka za Otvoreno prvenstvo Republike Srpske "Modriča 2016". Na Autodromu "Zalužani" sutra u 12.00 časova će biti održan moto trening /M01/ u organizaciji Moto-kluba "Maršal" iz Banjaluke /ulaz iz pravca "vojne kapije"/. Saobraćaj se na putevima u Federaciji BiH odvija bez dužih zastoja po pretežno suvom kolovozu, a zbog istovara radnih mašina danas od 9.00 do 10.00 časova najavljena je obustava saobraćaja na magistralnom putu Donji Vakuf-Jajce u mjestu Babin potok-Krivače. Do kraćih zastoja dolazi na dionicama gdje se izvode sanacioni radovi: Gornji Vakuf-Prozor, Šićki Brod-Srebrenik, Gračanica-Lukavac, Priboj-Simin Han i Ključ-Sanski Most. Na graničnim prelazima u BiH jutros nema dužih čekanja.


2012 januar | Arhitekton\n30. januara 2012. 09:39 1 Komentar\nIz ovog razloga, već neko vreme radimo sa dinamičnim fasadama koje mogu biti prilagođene varirajućim uslovima i individualnim potrebama. Ovi sistemi mogu se, takođe, kontrolisati i podesiti korišćenjem kompjuterskih programa kada korisnici nisu prisutni u prostoru.\n27. januara 2012. 14:11 Komentara 3\nVila na Čaplinovom bregu, u Torontu, jasno uspostavlja i potvrđuje svoju “kolonizatorsku” nameru i stav. Razumeti arhitekturu kao akt “kolonizacije”, znači zauzeti poziciju negde na pola puta između produkcije arhitekture kao čistog, autonomnog objekta i produkcije arhitekture kao čistog i kompresovanog umetanja u postojeći kontekst.\n25. januara 2012. 09:55 Komentara 2\nSvake godine arhitekti ispod 40 godina starosti pozivaju se da predaju projekte (izgrađene ili ne) koje ocenjuje grupa koju čine istaknuti aktivni arhitekti, preduzimači, arhitektonski novinari, profesori, i kritičari.